Audi E-Tron με σπορ χαρακτήρα! - Η Audi παρουσίασε δύο εκδόσεις των αμιγώς ηλεκτρικών E-Tron και E-Tron Sportback με απόδοση 503 ίππων! - gocar.gr - GoForward\nΗ Audi παρουσίασε δύο εκδόσεις των αμιγώς ηλεκτρικών E-Tron και E-Tron Sportback με απόδοση 503 ίππων!\nΗ ισχύς και η ροπή των ηλεκτροκινητήρων εντυπωσιάζει τόσο σε επίπεδο αριθμών, όσο και αίσθησης. Η Audi ακολουθώντας πιστά το πλάνο της στην διεύρυνση της γκάμας των αμιγώς ηλεκτρικών μοντέλων της, παρουσίασε ένα νέο σύνολο με θηριώδη ισχύ, το οποίο και θα διατίθεται στο γνωστό μας E-Tron, αλλά και στο κουπέ αμάξωμα του E-Tron Sportback. Με απόδοση 503 ίππων και 973(!) Nm ροπής για οκτώ δευτερόλεπτα στο «Boost Mode», εύκολα αντιλαμβάνεται κανείς τη διαφορά σε σχέση με τους 408 ίππους της απλής έκδοσης στο ανάλογο πρόγραμμα. Σημειώστε, ότι η ισχύς του E-Tron S χωρίς τη χρήση του συστήματος ώθησης, αγγίζει τα 410 άλογα, ενώ η ροπή είναι… περιορισμένη στα 808 Nm.\nΗ επιπλέον ισχύς στην έκδοση «S» προκύπτει από την παρουσία ενός επιπλέον ηλεκτροκινητήρα στον πίσω άξονα, κάτι που μεταφράζεται σε παρουσία τριών συνολικά! Οι δύο ηλεκτροκινητήρες στον πίσω άξονα υπό κανονικές συνθήκες δίνουν κίνηση στο E-tron S. Αυτός που βρίσκεται στο εμπρός μέρος τίθεται σε λειτουργία μόνο αν το οι πίσω τροχοί χάσουν πρόσφυση ή αν το επιλέξει ο οδηγός. Στο πρόγραμμα «S» και με όλους τους ηλεκτροκινητήρες σε λειτουργία, το E-Tron S μπορεί και επιτυγχάνει το 0-100 σε 4,5 δλ., την ώρα που η τελική περιορίζεται ηλεκτρονικά στα 210 χλμ./ώρα. Η Audi δεν αναφέρει τιμές αυτονομίας, αλλά η χωρητικότητα της μπαταρίας είναι αντίστοιχη με αυτή της βασικής έκδοσης. Κάτι που σημαίνει ότι η χωρητικότητα της μπαταρίας ιόντων λιθίου είναι 95 kWh.\nΌσον αφορά την ανάρτηση, το E-Tron S διαθέτει την ηλεκτρονικά ρυθμιζόμενη ανάρτηση της Audi, η οποία και μπορεί να μεταβάλλει την απόσταση από το έδαφος έως και 76mm ανάλογα με το πρόγραμμα που θα επιλέξει ο οδηγός. Σχεδιαστικά, η όποια διαφοροποίηση του νέου E-Tron S εντοπίζεται στον νέο εμπρός προφυλακτήρα, αλλά και τον διαχύτη στο πίσω μέρος. Οι θόλοι του αμαξώματος στην έκδοση Sportback είναι διευρυμένοι κατά 23mm, ενώ θα διατίθεται με ζάντες αλουμινίου από 20 έως και 22 ίντσες. Στο εσωτερικό οι αλλαγές είναι περιορισμένες και εντοπίζονται στα λογότυπα «S» που συναντάμε σε διάφορα σημεία της καμπίνας, όπως το τιμόνι και τα καθίσματα. Το κόστος της σπορ έκδοσης του E-Tron δεν έχει ανακοινωθεί, αλλά αν κρίνουμε από την πολιτική της Audi, σίγουρα θα είναι αυξημένο σε σχέση με τις «μικρότερες» εκδόσεις.


Προϊόντα > Ηχομονωτικά\nΤο MantophonPbx είναι ένα ηχομονωτικό και αντικραδασμικό υλικό το οποίο αποτελείται από δύο αντικραδασμικά φύλλα από διογκωμένο πολυαιθυλένιο πάχους 3mm και ενδιάμεσα ένα φύλλο μαλακού μολύβδου πρώτης τήξης (μη καρκινογόνο), πάχους 0,35mm.\nΤο mantophonpbx είναι κατάλληλο για όλες τις εφαρμογές που απαιτούν σημαντική βελτίωση της ηχομόνωσης. Ιδανικό σαν ακουστική μόνωση πλωτών δαπέδων από μπετόν ή ξύλο, διαχωριστικών τοίχων, ηχομονωτικό τοιχοποιίας, ψευδοροφών αλλά και σαν επένδυση γυψοσανίδων. Είναι επίσης ιδιαίτερα αποτελεσματικό σαν ηχοαπορροφητικό υλικό σε αγωγούς και σωλήνες ύδρευσης.\nΣτερεώνεται Με πλαστικά βύσματα απ? ευθείας στον τοίχο και θα πρέπει να τοποθετείται σε επιφάνεια χωρίς εξογκώματα και οι άκρες του να ταιριάζουν απόλυτα και έχει ακόμα μεγαλύτερα αποτελέσματα όταν συνδυαστεί με την αυτοκόλλητη ταινία Superfascia AD.\n1,2 Χ 6,0 m\nRw = 35 dΒ\nL'nTW = 48 dΒ\nΔLW = 37 dΒ\n· Οικολογικό υλικό με πολύ καλή ηχομονωτική δράση\n· Μεγάλης θερμομονωτικής αξίας\n· Μεγάλης διάρκειας ζωής\nΓια να τοποθετήσουμε το MantophonPbx σε μια επιφάνεια πρέπει η επιφάνεια να είναι εντελώς στεγνή και απαλλαγμένη από σκόνη ή άλλα σωματίδια. Η μία άκρη να καλύπτει την άλλη και περιμετρικά να έχει τοποθετηθεί η ταινία SuperfasciaAD. Για τους σωλήνες να γίνεται πλήρης επικάλυψη και δέσιμο με πλαστικούς συνδετήρες


Σκληρή ανακοίνωση από τους εκπαιδευτικούς του δήμου Φυλής στην επίθεση που δέχθηκε η Ένωση Γονέων Άνω Λιοσίων-Φυλής - Δυτική Όχθη\n21/10/19 | 13:21\nΣκληρή ανακοίνωση από τους εκπαιδευτικούς του δήμου Φυλής στην επίθεση που δέχθηκε η Ένωση Γονέων Άνω Λιοσίων-Φυλής\nΗ Ένωση Γονέων & Κηδεμόνων Άνω Λιοσίων-Φυλής, με αφορμή τον τραγικό θάνατο μητέρας μαθητή του 2ου Γυμνασίου Άνω Λιοσίων από οδηγό κλεμμένου καταδιωκόμενου αυτοκινήτου, αλλά και για ζητήματα γενικότερης υποβάθμισης της ποιότητας ζωής στην πόλη μας, πραγματοποίησε την Παρασκευή 12 Οκτωβρίου κινητοποίηση-διαμαρτυρία, διεκδικώντας ασφαλή πρόσβαση στις σχολικές μονάδες του δήμου μας και ζητώντας έκτακτο Δημοτικό Συμβούλιο για ζητήματα που απασχολούν την παιδεία στην περιοχή μας.\nΣτη συγκέντρωση συμμετείχαν εργατικά σωματεία και φορείς της πόλης, μοιράζοντας την κοινή ανακοίνωσή τους για το ζήτημα της εγκληματικότητας. Το ίδιο βράδυ μέσω του διαδικτύου οι φασίστες της Χρυσής Αυγής (διαμέσου της δημοτικής παράταξης «Ελληνική Αυγή για τη Φυλή») εξαπέλυσαν για ακόμα μια φορά απαράδεκτη επίθεση προς το ΔΣ της Ένωσης, και ειδικότερα προς τον πρόεδρο της Ένωσης, αξιοποιώντας μια σκόπιμη λαθροχειρία, παρουσιάζοντας δηλαδή την ανακοίνωση των σωματείων και των φορέων που μοιράστηκε στη συγκέντρωση, ως ανακοίνωση κομματική, επιχειρώντας να εκβιάσουν το ΔΣ της Ένωσης.\nΤα ΔΣ των Σωματείων μας καταγγέλλουμε την επίθεση αυτή και στηρίζουμε το Δ.Σ. της Ένωσης Γονέων.\nΓνωρίζουμε πολύ καλά ότι οι φασίστες της Χρυσής Αυγής θα ήθελαν την κατάργηση κάθε σωματείου και οργανωμένης δράσης. Υμνητές και πολιτικοί συνεχιστές της χούντας, πρεσβεύουν τη φίμωση κάθε φωνής που αγωνίζεται και διεκδικεί.\nΑντίθετα με τους θιασώτες της χούντας θεωρούμε αναφαίρετο δημοκρατικό δικαίωμα τη διακίνηση ιδεών από σωματεία, φορείς και πολιτικούς χώρους. Καμία «Χρυσή Αυγή» δεν μπορεί να αμφισβητεί τις δημοκρατικές κατακτήσεις του λαού μας που κερδίθηκαν με τόσες θυσίες και αγώνες. Ο ρόλος που υποστηρίζουν ότι πρέπει να έχει η Ένωση Γονέων θυμίζει τα μορφώματα που είχε κατασκευάσει η χούντα (σωματεία και συλλόγους που χαφιέδιζαν αγωνιστές και επιτίθονταν σε κάθε διαφωνούντα). Με την ανακοίνωση τι αλήθεια υποστηρίζουν; Ότι η Ένωση Γονέων έπρεπε να προπηλακίσει και να διώξει τα σωματεία που μοίραζαν ανακοινώσεις;\nΔηλώνουμε ότι οι φασίστες δεν έχουν καμία θέση στον αγώνα των κατοίκων της περιοχής για τα μεγάλα προβλήματα των σχολείων, για τα ζητήματα της υποβάθμισης της περιοχής μας και της εγκληματικότητας.\nΕπιχειρούν αξιοποιώντας υπαρκτά προβλήματα, που με ευθύνη της Κυβέρνησης και της Δημοτικής Αρχής οξύνονται, να ξεπλύνουν τις εγκληματικές τους ενέργειες, ενώ αποτελούν μέρος του προβλήματος της εγκληματικότητας και στην περιοχή μας, με συμμορίες και αλλεπάλληλα χτυπήματα ενάντια σε Έλληνες και μετανάστες εργάτες, ενάντια σε όσους σηκώνουν το κεφάλι και αγωνίζονται.\nΩς εκπαιδευτικοί, έχουμε χρέος να προστατεύσουμε τα παιδιά μας, τις νεανικές συνειδήσεις των μαθητών μας από το μίσος και το ρατσισμό των ιδέες της Χρυσής Αυγής.\nΤα ΔΣ των Σωματείων μας, με αίσθημα ευθύνης απέναντι στους γονείς, στους συναδέλφους μας αλλά και απέναντι στους μαθητές μας, δηλώνουμε ότι οι φασίστες της Χρυσής Αυγής είναι ανεπιθύμητοι στα σωματεία μας. Αυτό, είναι το ελάχιστο για όσους σέβονται την ιστορία και τους αγώνες του λαού μας ενάντια στο φασισμό, το αίμα και τις θυσίες χιλιάδων αγωνιστών σε αυτή την υπόθεση.\nΛίγες μέρες πριν τον εορτασμό της 28ης Οκτωβρίου, κανείς δεν πρέπει να ξεχνά αυτά που τράβηξε ο λαός μας από του Γερμανούς Ναζί και τους ντόπιους συνεργάτες τους, που πολιτικοί απόγονοί τους είναι και οι Χρυσαυγίτες.\nTags: Ένωση Γονέων Άνω Λιοσίων - Φυλής\nΣχολή Αναρρίχησης βράχου Αρχαρίων από τον ΕΠΟΣ Φυλής\n«Έφυγε» για τη γειτονιά των αγγέλων ο Γιώργος Αναπλιώτης\nΗ διαφορετικότητα στο επίκεντρο εκδήλωσης της ΚΕΔΗΦ\nΣε δύο κύματα η επερχόμενη κακοκαιρία. Η πρόγνωση για Αχαρνές & Φυλή από το Μετεωρολογικό Σταθμό Αχαρνών\nΑλλάζει όπως ήδη έχουμε πει από την προηγούμενη εβδομάδα, ο καιρός από την Κυριακή. Όπως φαίνεται, θα έχουμε αλλαγή σε...


Καθαρισμός - Επισκευή 1084 | iamretro\nΚαθαρισμός - Επισκευή 1084\nThread starter antnik\nΠεριποίηση στο monitor του φίλου Βασίλη “Paranoicb”\nΜία που το έκλεισε να πάει για ύπνο το παλικάρι και μία που το άνοιξε την επομένη μέρα και δεν έδειχνε τίποτα. Μετά από πολύ καιρό δουλειάς ήταν ότι πρέπει να ασχοληθούμε με το monitor για να αλλάξουμε και λίγο παραστάσεις.\nΤα monitor θέλουν και αυτά την ιδιαίτερη φροντίδα τους μιας και πλέον αρχίζουν να είναι δυσεύρετα και αυτά αλλά και ιδιαίτερη προσοχή στο άνοιγμα τους στις δοκιμές τους κτλπ.\nΤο πρώτο πράγμα που κάνω πάντα σε ένα monitor είναι να το καθαρίσω είτε έχει πολύ βρομιά είτε λίγη. Στην περίπτωση εδώ το monitor είχε σοβαρό θέμα το οποίο με ιδανικές συνθήκες περιβάλλοντος (υγρασία) κτλπ_ μπορεί να προκαλέσει και ζημιά.\nΦυσητήρα και υγρά πανάκια και κατσαβιδάκια και χειρουργική δουλεία για τον καθαρισμό.\nΜετά από κάποιες ώρες το μόνιτορ φαντάζει σαν να βγήκε πριν λίγες μέρες από το εργοστάσιο. Καθαρά πράγματα για την αισθητική αλλά και για τον εντοπισμό βλάβης που μπορεί να είναι κάτι στην οπτική αντίληψη.\nTo επόμενο στάδιο ήταν να γίνει recap και προσωπικά το κάνω πάντα για να έχω ήσυχο το κεφάλι μου από θέμα πυκνωτών και να προχωρήσω στον εντοπισμό βλάβης.\nΓια να μην μακρηγορώ αφού ελέγχθηκαν οι τάσεις του τροφοδοτικού και βρέθηκαν σωστές, ελέγχθηκαν οι δίοδοι γύρω από το κύκλωμα της υψηλής και οι αντιστάσεις οι οποίες βρέθηκαν όλες καλές και φυσικά φτάσαμε στο τρανζίστορ υψηλής που τελικά ήταν καμένο.\nΜόλις αντικαταστάθηκε τότε άρχισε να ακούγετε ένας επαναλαμβανόμενος ήχος που δημιουργεί ο μετασχηματιστής υψηλής όταν είναι βραχυκυκλωμένος συν ότι η βατική αντίσταση που είναι κοντά στην υψηλή ήταν τόσο ζεστή που έκαψα το δάχτυλο μου όταν την ακούμπησα με σβηστό μόνιτορ. Όλα δείχνανε βραχυκυκλωμένο μετασχηματιστή υψηλής.\nΤο καλό είναι ότι είχα stock μετασχηματιστή οπότε θα διαπιστώναμε σύντομα αν θα ανάψει.\nWe are back. To monitoraki είναι ζωντανό. Ο φώσφορος του είναι πολύ καλός . Καινούργιοί πυκνωτές, καινούργιος μετασχηματιστής υψηλής θέλω να πιστεύω ότι θα το χαρεί ο Βασίλης για πολύ καιρό ακόμα.\nReactions: DAT-Alex, transalp2, Scorpio_Gr and 5 others\nΠω πω φιλε τι δουλειά έκανες!!! RESPECT!!! Βλέπω στόκαρες σε υψηλής μετασχηματιστές απο donberg κ εσύ ε ; χα χα χα!!!!!! Καλά οι φωτό σου τα σπάνε μιλάμε τα σπάνε....\nReactions: cutlaroc and antnik\nΑμάν! Τι ποστάρα είναι τούτη! Μισό λεπτό μόνο...γκουχ...γκουχ...να συνέλθω από την σκόνη που αντίκρισα στις πρώτες φωτογραφίες!\nΥποδειγματική εργασία και παρουσίαση!\nΤα σέβη μου Αντώνη και...Βασίλη με το καλό να το χαρείς!\nΕυχαριστώ παίδες. Είχα φάει τέτοιο πήξιμο παιδιά, (για αυτό και εξαφανίζομαι, o Dr ξέρει...) που είχα ανάγκη μιας ρετροθεραπίας.\nΚαταλαβαίνω και συμπάσχω!..κι εγώ περνάω ψιλοχάλια (ο Dr ξέρει επίσης -λες να τον πάρουμε για ψυχολόγο / εξομολογητή; ) αλλά ας είναι καλά τα retro κι εσείς εδώ πέρα που με ανεβάζετε!\nΠεριττό να σου πω ότι θα βγεις πρωτοσέλιδο!\nReactions: antnik and cutlaroc\nΠραγματικός καλλιτέχνης! Δεν έχω να πω τίποτε άλλο... Εκτός του οτι είσαι ήρωας που αντιμετώπισες αυτή τη σκόνη!!\nΤο βασίλειο μου για ένα 1084!!\nΈνα πραγματικά ΚΑΤΑΠΛΗΚΤΙΚΌ Post!!!!!!!\nΠολλά Πολλά Συγχαρητήρια!!!!!\nτο ευχαριστήθηκα και σε ευχαριστώ!!!!!\nΠραγματικά με έπιασε φτέρνισμα από την σκόνη και μόνο που την είδα....\nΠαλιά λέγαμε "δεν πειραζει και λίγη σκόνη, προστατεύεί απο την υγρασία!!!" χα χα χα !!\nΜπραβο που αντι το Monitor να πηγαινε στον καλαθο των αχρηστων, θα βρει τον δρομο του για το γραφειο του ιδιοκτητη του.\nΑντώνη, τώρα την αλήθεια... τι έκανες διαλογισμό Ζεν σε ασραμ στο Θιβέτ. Δεν παίζεται η λεπτομέρεια στο καθάρισμα, είναι απίστευτο. Respect και από εμένα, κανεις μια δουλειά που εγώ δεν θα έκανα ποτέ, έχω πολύ άσχημες εμπειρίες από καθοδικους και υψηλής τάσης που υποσχέθηκα στο εαυτό ποτέ πια. ΜΡΑΒΟ\nΦοβερή δουλειά.Έχω αρκετά retro Mac μηχανήματα που θέλουν recap.Να σου τα στείλω?\nΆψογη και υποδειγματική δουλειά Αντώνη Μπράβο και απο μένα +1.\nΚαλά οι φωτογραφίες σου (όπως πάντα υποδειγματικές) μου άρεσαν ιδιαίτερα οι ....πυκνωτές σε 'στάση προσοχής' ο ένας δίπλα στον άλλο.\n(άσχετο: Αντώνη επι ευκαιρίας - τι έγινε εκείνο το προτζεκτάκι που έιχαμε συζητήσει καποια στιγμή... έψαξες λίγο τα υλικά\nΥΓ:Εκείνα τα ΄μπαρμπαδελάκια' μπροστά απο τις lcd οθόνες σε κάποια φώτο τί φιγούρες είναι , κάτι απο Mπαμπούλας ΑΕ (?!) χεχε!\nΝα είσαστε καλά βρε παιδιά. Αλέξανδρε τώρα μέσα στις γιορτές θα κάνω μια έρευνα να δω τα κόστη.\nΜπαμπούλας , Buzz light-year…star wars….ωραία πράματα !!!


ΣΠΕΡΧΟΓΕΙΑ – ΟΛΥΜΠΙΑΚΟΣ ΑΝΑΛΗΨΗΣ 0-1: Διπλό παραμονής με Κουκούτση (φωτό) - NOTOSPORT\nΗ νίκη αυτή βοήθησε τους “ερυθρόλευκους” να κάνουν ακόμη ένα βήμα στο δρόμο για τη σωτηρία και μάλιστα εκτός έδρας απέναντι σε μια ομάδα που “καιγόταν” για βαθμούς αφού αγωνίζεται και αυτή για τη παραμονή της στην Α’ τοπική.\nΟ Σωτήρης Κουκούτσης με το γκολ που πέτυχε στο 40’ οδήγησε την ομάδα του στην κατάκτηση της πολύτιμης νίκης. Ενα γκολ που διαφύλαξε μέχρι το σφύριγμα της λήξης από το διαιτητή Ψηλοπαναγιώτη, αφού δεν κινδύνευσε ουσιαστικά από την αντίπαλο του, ενώ δεν μπόρεσε να βρει δίχτυα σε κάποιες από τις ευκαιρίες που δημιούργησε ώστε να κάνει πιο εύκολο το έργο του για τη νίκη.\nΗ Σπερχογεία δεν να εκμεταλλευτεί την έδρα της και να πάρει βαθμό ή βαθμούς απέναντι στον Ολυμπιακό. Οι παίκτες της έδειξαν διάθεση για να φτάσουν στο επιθυμητό αποτέλεσμα, όμως δεν ήταν ιδιαίτερα απειλητικοί για την εστία του Κατσίποδα. Στις πιο αξιόλογες φάσεις που είχαν μία στο πρώτο μέρος με τον Δικαίο και δύο στην επανάληψη με τους Καραχάλιο και Μούσα στο β’ μέρος, οι τρεις παίκτες δεν κατάφεραν να σκοράρουν και μοιραία γνώρισαν την εντός έδρας ήττα. Ενα αποτέλεσμα κακό, αφού κράτησε τους “ταύρους” στην τελευταία θέση της βαθμολογίας και δυσκόλεψε ακόμη περισσότερο την υπόθεση σωτηρία.\nΣτο 7’ ο Χαρμπίλας προσπάθησε να σκοράρει με σουτ όμως έστειλε την μπάλα άουτ. Στο 17’ ο Πατσιώτης με μπροστινή μπαλιά τροφοδότησε τον Χαρμπίλα, ο οποίος μπήκε στην περιοχή και σούταρε, αλλά ο Σταματίου είχε προλάβει να βγει από την εστία του και να αποκρούσει. Μάλιστα η μπάλα βρήκε στο σώμα του Χαρμπίλα και κατέληξε άουτ. Στο 20’ ο Δικαίος με σουτ λίγο έξω από την περιοχή έστειλε την μπάλα άουτ από το κάθετο δοκάρι. Στο 27’ ο Πατσιώτης υπό πίεση αντιπάλου του έχασε την μπάλα (ζήτησε φάουλ), αλλά πρόλαβε ο Γ. Αντωνίου και σούταρε, θέλοντας με αυτό τον τρόπο να αιφνιδιάσει τον Σταματίου, όμως ο τελευταίος κατάφερε και μπλόκαρε την μπάλα. Στο 32’ ο Πατσιώτης με φάουλ από μακριά και πλάγια έστειλε την μπάλα προς το κέντρο της εστία του Σταματίου, αυτός λόγω και του δυνατού αέρα έδιωξε με γροθιές και γλίτωσε την εστία του από βέβαιη παραβίαση.\nΣτο 36’ και πάλι ο Πατσιώτης με φάουλ από το ημικύκλιο της περιοχής, αυτή τη φορά, επιχείρησε να σκοράρει, όμως έστειλε την μπάλα άουτ από το οριζόντιο δοκάρι. Στο 40’ ο Κουκούτσης σούταρε από καλή θέση, όμως ο Σταματίου έπεσε στην αριστερή του γωνία και απέκρουσε σωτήρια σε κόρνερ. Το εκτέλεσε ο ο Πατσιώτης στέλνοντας την μπάλα στο β’ δοκάρι, εκεί που πετάχτηκε ο Κουκούτσης και με σουτ στην απέναντι γωνία πέτυχε το 0-1. Στο 55’ μπροστινή μπαλιά του Οικονομόπουλου στον Καραχάλιος, αυτός την “έκοψε” για τον Δικαίο, αλλά αυτός δεν μπόρεσε να τη βρει και να γίνει απειλητικός για την εστία του Κατσίποδα, ο οποίος είχε κάνει έξοδο. Στο 62’ ο Χαρμπίλας μπήκε από τα πλάγια στην περιοχή, έκανε τη σέντρα για τους Παπαβασιλόπουλο και Κουκούτση, όμως την έστειλε πάνω στον Σταματίου, ο οποίος δεν κατάφερε να την μπλοκάρει, τους έφυγε πλάγια, χωρίς όμως να απειληθεί, αφού οι παίκτες του Ολυμπιακού βρέθηκαν πίσω από την μπάλα. Στο 71’ ο Οικονομόπουλος εκτέλεσε κόρνερ στο πίσω δοκάρι, ο Καραχάλιος από κοντά έκανε την κεφαλιά, όχι όπως θα ήθελε και μπλόκαρε εύκολα ο Κατσίποδας. Στο 82’ ο Οικονομόπουλος έκανε το φάουλ από πλάγια θέσηο Μούσα σχεδόν στο πέναλτι έκανε την κεφαλιά και έστειλε την μπάλα άουτ από το κάθετο δοκάρι.\nΣτο 48’ οι φιλοξενούμενοι διαμαρτυρήθηκαν, ζητώντας να δώσει πέναλτι ο διαιτητής Ψηλοπαναγιώτης, όταν σε διαγώνιο σουτ του Πατσιώτη έξω από την περιοχή, η μπάλα βρήκε σε χέρι αμυντικού. Ο διαιτητής δεν διαπίστωσε παράβαση και έδειξε να συνεχιστεί το παιχνίδι.\nΒοηθοί διαιτητές ήταν οι Μπασιλάρης, Γ. Μιχαλόπουλος.\nΣΠΕΡΧΟΓΕΙΑ: Σταματίου, Κοστρίβας, Ε. Δωδεκάτος, Πετράκος (89’ λ.τρ. Π. Αντωνίου), Δασκαλάκης, Μούσα, Κοτσιλιέρης, Μπάλας, Δικαίος, Καραχάλιος, Οικονομόπουλος.\nΟΛΥΜΠΙΑΚΟΣ ΑΝΑΛΗΨΗΣ: Κατσίποδας, Σκαφιδάς, Μαυροειδάκος, Κρεμύδας, Δουρούμης, Κουκούτσης, Μπούνας, Χαρμπίλας (84’ Μωραγιάννης), Γ. Αντωνίου (69’ Τσώνης), Παπαβασιλόπουλος, Πατσιώτης.\nΠερισσότερα σε αυτή την κατηγορία: « Η Κ17 της Καλαμάτας 3-1 τον Ασπρόπυργο (φωτό) ΤΕΛΛΟΣ ΑΓΡΑΣ – ΤΣΙΚΛΗΤΗΡΑΣ ΠΥΛΟΥ 2-0: Πολύτιμο τρίποντο για την παραμονή »


Γεννηματά: Η συγκυβέρνηση με την ακροδεξιά θα σας ακολουθεί για πάντα κ. Τσίπρα - Sputnik Ελλάδα\n03:36 12 ΙΟΥΛΙΟY 2020\n16:20 09.02.2019 (ΕΝΗΜΕΡΩΘΗΚΕ 21:40 10.02.2019) Λήψη σύντομου url\n«Έχουμε πόλεμο. Και στον πόλεμο πρέπει να πάμε ενωμένοι και αποφασισμένοι», υπογράμμισε η Φώφη Γεννηματά, απευθυνόμενη στα κομματικά στελέχη του Κινήματος Αλλαγής σε Βόλο και Καρδίτσα όπου βρέθηκε χθες κια σήμερα, ενώ συμπλήρωσε:« Όσο μας χτυπούν τόσο εμείς θα δυναμώνουμε. Η παραμονή αυτή της κυβέρνησης στον τόπο μόνο ζημιές φέρνει. Το μόνο που μπορούν να προσφέρουν είναι να ορίσουν ημερομηνία εκλογών. Η χώρα χρειάζεται πολιτική ανατροπή και προοδευτική αλλαγή».\nΗ πρόεδρος του Κινήματος Αλλαγής προχώρησε σε ευθεία επίθεση στον Αλέξη Τσίπρα και τον ΣΥΡΙΖΑ. Υποστήριξε ότι με μια κίνηση έκανε τρεις μεγάλες ζημιές. «Η πρώτη με παραχωρήσεις στα εθνικά θέματα. Παρέδωσε ταυτότητα και γλώσσα κρατώντας ζωντανή τη σπίθα του αλυτρωτισμού. Παρέδωσε όλα τα όπλα που είχε εξασφαλίσει για τη χώρα ο Ανδρέας Παπανδρέου με την Ενδιάμεση Συμφωνία του 1995 που εξασφάλιζε τη δυνατότητα εξεύρεσης μια ολοκληρωμένης και βιώσιμης λύσης. Η δεύτερη καθώς αρνήθηκε τη συνεννόηση για την εθνική γραμμή. Χρησιμοποίησε τη συμφωνία για να διχάσει τον ελληνικό λαό.\nΤην ίδια στιγμή σύμφωνα με το ΑΠΕ-ΜΠΕ, τόνισε ότι «ο κ. Τσίπρας από πολιτικός χορηγός της δεξιάς, γίνεται πια και χορηγός της Χρυσής Αυγής. Δυο λέξεις αποτυπώνουν την κρίση που βιώνει σήμερα η Δημοκρατία μας: Παρακμή και Εκφυλισμός. Αρχιτέκτονας αυτής της παρακμιακής κατάστασης είναι ο πρωθυπουργός. Υπάρχει πρόβλημα δημοκρατίας στον τόπο».\nεκλογές, συγκυβέρνηση, Κυβέρνηση, Κίνημα Αλλαγής, ΚΙΝΑΛ, Πάνος Καμμένος, Αλέξης Τσίπρας, Φώφη Γεννηματά


Φθηνές πτήσεις από Οτάβα Γκατινό στη Skyscanner\nΠτήσεις από Οτάβα Γκατινό\nΕννοούσατε πτήσεις για Οτάβα Γκατινό;\nΗ χρήση της Skyscanner είναι τόσο εύκολη και τόσο γρήγορη! Και, πάνω από όλα, είναι δωρεάν! Συγκρίνετε πτήσεις χαμηλού κόστους και κάντε απευθείας κράτηση των αεροπορικών σας εισιτηρίων από Οτάβα Γκατινό κάνοντας κλικ στους δικτυακούς τόπους ταξιδιωτικών γραφείων και αεροπορικών εταιρειών.\nΡίξτε μια ματιά στις προσφορές πτήσεων που εμφανίζονται παρακάτω ή χρησιμοποιήστε το πλαίσιο αναζήτησης για να καταχωρίσετε τις ημερομηνίες του ταξιδιού σας και να βρείτε τα φθηνότερα αεροπορικά εισιτήρια από Οτάβα Γκατινό για κάθε προορισμό.\n0 χλμ από Οτάβα Γκατινό\nΠοιοι ταξιδεύουν από Οτάβα Γκατινό


Π.Α.Ε. ΑΣΤΕΡΑΣ ΜΑΓΟΥΛΑΣ: "Ιδιοκτήτης" Γραφείου Τελετών ο πυργιώτης(!!) διαιτητής Καλογεράκος!\n"Ιδιοκτήτης" Γραφείου Τελετών ο πυργιώτης(!!) διαιτητής Καλογεράκος!\nΣτο αγωνιστικό μέρος, οι φιλοξενούμενοι ευτύχησαν να προηγηθούν στο σκορ με το σουτ του Χρυσάφη, έπειτα από γύρισμα από τα αριστερά του Μαρίνου στο 17'. Για τον Αχαρναϊκό ισοφάρισε σε 1-1 ο Γκέτζος στο 43', ένα τέρμα που προκάλεσε την αντίδραση των ανθρώπων του Αστέρα, οι οποίοι υποστηρίζουν ότι υπήρξε διπλό επιθετικό φάουλ πάνω στον τερματοφύλακα.\nΣτο 75' ο Καλογερόπουλος βγαίνει στην αντεπίθεση για τους γηπεδούχους και ο τερματοφύλακας Μητσέας βγαίνει καθώς η μπάλα είναι διεκδικήσιμη, με αποτέλεσμα οι δύο παίκτες να συγκρουστούν 2 ΟΛΟΚΛΗΡΑ μέτρα ΕΞΩ από την μεγάλη περιοχή!!! Εκείνη την στιγμή ο διαιτητής του αγώνα, Καλογεράκος, από τον σύνδεσμο Ηλείας, σφύριξε επιθετικό φάουλ και στην συνέχεια ΑΛΛΑΞΕ την απόφαση του και υπέδειξε το σημείο του πέναλτι για τον Αχαρναϊκό!!!!!\nΕπιπλέον απέβαλε τον νεαρό πορτιέρο με απευθείας κόκκινη, αφήνοντας την ομάδα του με δέκα παίκτες, ενώ στο παιχνίδι πέρασε ο Ραπτοδήμος για να καθίσει κάτω από τα δοκάρια για πρώτη του φορά με τον Αστέρα Μαγούλας καθώς αγωνιζόταν στο εφηβικό μέχρι και την προηγούμενη σεζόν. Ο Ραχίμ ανέλαβε την εκτέλεση και διαμόρφωσε το τελικό 2-1.\nΣτην συνέχεια ο ρεφερι Καλογεράκος, από την Ηλεία (να το επαναλάβουμε) σε φάουλ που εκτελεί ο Χρυσάφης δεν δίνει πεντακάθαρο πέναλτι υπέρ του Αστέρα όταν ένας από τους παικτες του Αχαρναικού που είναι στο τείχος σηκώνει το ΧΕΡΙ και σταματάει την μπάλα!!!\nΣτις καθυστερήσεις του αγώνα οι Χρυσάφης (90'+1') και Μπιμπίρης (90'+5') αποβλήθηκαν με κόκκινη κάρτα.\nΠάντως από το συγκεκριμένο παιχνίδι μπορούμε να κρατήσουμε δύο πράγματα... πρώτον την ιδιαίτερα καλή εμφάνιση της ομάδας του Αστέρα και το ιδιαίτερα καλό ντεμπούτο του Ραπτοδήμου κάτω από τα δοκάρια και... δεύτερον οτι με διατησίες τύπου Καλογεράκου και άλλων φαίνεται πως κάποιοι δεν μας θελουν ψηλά...Δυστυχώς όμως για αυτούς... εμείς θα τα ΚΑΤΑΦΕΡΟΥΜΕ!!!\nΑχαρναϊκός (Φώτης Θανέλλας): Παγούδης, Αναστασίου, Μανάλης, Σαμαράς, Μαγγίνας, Γκέτζος, Καλογερόπουλος, Νεόφυτος (75' Κουμπαρούλης), Κουμπρόγλου (85' Βεστάκης), Ραχίμ (88' Ζούμας), Ντεντόπουλος.\nΑστέρας Μαγούλας (Αντώνης Πριόνας): Μητσέας, Ιατρού, Ιακωβάκης (79' Αλεξίου), Μπιμπίρης, Χάλαρης, Έβερετ, Χρυσάφης, Κορνελάτος (86' Παγώνης), Δημητριάδης, Μαρίνου, Μπέχλης (77' Ραπτοδήμος).\nΑναρτήθηκε από AsterFan στις 12:41 π.μ.\nΕτικέτες Αστέρας Μαγούλας, Αχαρναικός, διαιτητής, ΕΠΣ Ηλείας, Ιωάννης, Καλογεράκος, ΣΔ Ηλείας\nΣτο γκρουπ με τους νεκροθάφτες ο Καλογεράκος!!\n"Ιδιοκτήτης" Γραφείου Τελετών ο πυργιώτης(!!) διαι...\nΗττα στο Ρέθυμνο..\nΧ στο Φιλικό - Ιδανικα τα αποτελέσματα της Footbal...


Μια ανάσα από την πρόκριση ο Ολυμπιακός - greekhandball.com\nHome / ΔΙΕΘΝΗ / Ευρωπαϊκά κύπελα / ΟΛΥΜΠΙΑΚΟΣ / ΟΣΦΠ / Μια ανάσα από την πρόκριση ο Ολυμπιακός\nΜια ανάσα από την πρόκριση ο Ολυμπιακός\ngreekhandball.com August 31, 2019 ΔΙΕΘΝΗ, Ευρωπαϊκά κύπελα, ΟΛΥΜΠΙΑΚΟΣ, ΟΣΦΠ\nΚοντά στην πρόκριση στον 2ο γύρο του EHF Cup βρίσκεται ο Ολυμπιακός, που πριν από λίγο επικράτησε της Βοσνιακής Μπόρατς στο Κλειστό Γυμναστήριο Ρέντη «Μ.Μερκούρη» με 30-21 για τον πρώτο προκριματικό γύρο της διοργάνωσης.\nΤο πρώτο ημίχρονο ξεκίνησε με τις δύο ομάδες να συμβαδίζουν στο σκορ μέχρι το 20' (8-7) με τον Ολυμπιακό να ανεβάζει την απόδοση του για να προηγηθεί με 12-9 στο 28', όμως οι Βόσνιοι με δυο τέρματα μείωσαν σε 12-11 που ήταν και το σκορ του ημιχρόνου.\nΣτην επανάληψη ο Ολυμπιακός ανέβασε τον ρυθμό του μετά το 40' (19-16) και με ενα επι μέρους σκορ 7-2, προηγήθηκε με 26-18 στο 50' με αιχμή του δόρατος τους Τζηρά και Καρβατσκι. Στο τελευταίο δεκάλεπτο η ψαλίδα άνοιξε κι άλλο, για να κλείσει στα 9 τέρματα, με το τελικό σκορ να διαμορφώνεται στο 30-21, που στέλνει τον Ολυμπιακό στη ρεβάνς της Βοσνίας με ασφάλεια για την πρόκριση στον επόμενο γύρο, όπου περιμένει η Τιμισοάρα.\nΜια ανάσα από την πρόκριση ο Ολυμπιακός Reviewed by greekhandball.com on August 31, 2019 Rating: 5


Ο βωμός της Περγάμου και τα γλυπτά του | offlinepost\nΑρχική Ιστορία Ο βωμός της Περγάμου και τα γλυπτά του\nΗ Κλασική περίοδος αποτέλεσε, όπως έχουμε αναφέρει και σε προηγούμενο άρθρο, μία από τις πιο ένδοξες στιγμές της ελληνικής ιστορίας. Έθεσε τα θεμέλια της τέχνης, των θετικών επιστημών και της φιλοσοφίας. Έδωσε τροφή για σκέψη σε πολλούς λαούς, ειδικά κατά την Αναγέννηση, που οι φιλομαθείς μελετούσαν τη νοοτροπία και λογική των προγόνων μας, φέρνοντας στην επιφάνεια πάλι το ελληνικό πνεύμα και τον πολιτισμό. Ωστόσο, μετά την κατάλυση της αθηναϊκής ηγεμονίας και τη σταδιακή ανάπτυξη του Μακεδονικού βασιλείου του Φιλίππου Β΄, μπορούμε να πούμε ότι ξεκινάει μία νέα εποχή. Αυτή η εποχή αποτελεί τη συνέχεια του μεγαλείου των Κλασικών χρόνων. Μάλιστα, κάποιος θα μπορούσε να τη χαρακτηρίσει ως το απόγειο των Κλασικών χρόνων.\nΑναλυτικότερα, γνωρίζουμε ότι ο Φίλιππος Β΄ είχε όραμα να ενώσει όλους τους Έλληνες, ώστε να ηττηθούν οι Πέρσες οριστικά, χωρίς να χρειάζεται στο μέλλον να τους ξαναενοχλήσουν, γιατί, όπως αποδεικνύει η ιστορία, η Περσική Αυτοκρατορία πάντα έσπειρε τη διχόνοια στους Έλληνες και κινούνταν απειλητικά. Όμως, αυτό το όνειρο το πραγματοποίησε ο Μέγας Αλέξανδρος ξεκινώντας σταδιακά να το υλοποιεί το 336 π.Χ., που στέφθηκε βασιλιάς, μετά τη δολοφονία του πατέρα του. Η ελληνιστική περίοδος διαρκεί μέχρι το 30 π.Χ. και το σίγουρο είναι ότι σε αυτό το διάστημα η δόξα του Κλασικισμού διαδίδεται και ο ελληνισμός και η γλώσσα κυριαρχούν, αφού ο Αλέξανδρος γίνεται αυτοκράτορας. Το μεγαλείο του και η προπαγάνδα του συνεχίστηκαν και με τους διαδόχους-στρατηγούς του, όπως, για παράδειγμα, ο βωμός της Περγάμου, που κρύβει ποικίλους συμβολισμούς, και ένας είναι η νίκη των Ελλήνων κατά των Περσών. Στο άρθρο αυτό, λοιπόν, θα θίξουμε περιληπτικά ορισμένα στοιχεία της πλαστικής αυτής της περιόδου μαζί με τα ανάγλυφα του βωμού της Περγάμου και συγκεκριμένα για τα σύμβολα-μηνύματά του.\nΟ βωμός της Περγάμου αποτελούσε τμήμα του αφιερωμένου ναού του Διός. Χτίστηκε κατά τη Μέση Ελληνιστική περίοδο από τον βασιλιά των Σελευκιδών, Ευμένη Β΄. Ο βωμός βρισκόταν στο εσωτερικό του ναού μέχρι που στάλθηκε στο Βερολίνο, κατόπιν συμφωνίας Γερμανίας και Οθωμανικής αυτοκρατορίας. Η βάση του περιστυλίου είχε περίπου 2,3 μ. ύψος, ενώ η ζωφόρος του είχε συνολικό μήκος 120 μ., μάλιστα αυτή μπορεί να συγκριθεί με τη ζωοφόρο του Παρθενώνα. Το θέμα του βασίζεται στη γιγαντομαχία, που υπάρχει ως θέμα στον Παρθενώνα και σε άλλους ναούς. Πιο αναλυτικά, στη βόρεια πλευρά του αναπαρίστανται σκοτεινές θεότητες της Νύχτας, που οι περισσότερες δυσκολεύουν τους ειδικούς να βρουν την ταυτότητά τους. Παρόλο που στον θριγκό (πάνω τμήμα της ζωοφόρου) γράφονται τα ονόματα των Θεών, σε ορισμένα σημεία δεν είναι ευκρινή. Μάλιστα, καλό είναι να πούμε ότι στο κάτω τμήμα αναφέρονται τα ονόματα των γιγάντων. Σίγουρα, όμως, πιστεύουν ότι απεικονίζονται η Διώνη, η Αφροδίτη, οι Μοίρες, η Νύχτα και ο Δίας με την Αθηνά.\nΑξιοθαύμαστος είναι ότι ο τρόπος που πολεμούν η Αθηνά και ο Δίας τους γίγαντες. Αυτή η σκηνή είναι ίδια με την σκηνή του Δυτικού αετώματος του Παρθενώνα, που τα σώματα του Ποσειδώνα και της Αθηνάς σχηματίζουν το γράμμα «V». Εδώ γίνεται το ίδιο με τη διαφορά ότι ο Δίας αντικαθιστά τον Ποσειδώνα. Ο Δίας κρατά κεραυνό και μαζί με τον αετό του επιτίθεται, ενώ η Αθηνά πολεμά και στέφεται από μια φτερωτή νίκη. Μην ξεχνάμε ότι, για να νικηθούν οι γίγαντες, σύμφωνα με μια προφητεία, έπρεπε να συμμετέχει στο πλευρό των Θεών και ένας θνητός. Αυτός ήταν ο Ηρακλής, που τον έπεισε η Αθηνά. Καταλαβαίνουμε, λοιπόν, πέρα από τις πολεμικές της ικανότητες, την πολύτιμη διπλωματική της συνεισφορά σε αυτόν τον αγώνα.\nΣκηνή της μάχης με την Αθήνα\nΣτη νότια πλευρά, επικρατούν φωτεινές θεότητες, ο Ήλιος, η Φοίβη, η Αυγή κ.α. Στο βορειοδυτικό τμήμα, υπάρχουν θαλάσσιες θεότητες και στο νοτιοδυτικό γήινες.\nΌλοι οι Θεοί εμφανίζονται ντυμένοι, ενώ οι γίγαντες γυμνοί ή ντυμένοι ως οπλίτες. Με αυτόν τον τρόπο, ο καλλιτέχνης ήθελε να αποδώσει στους δεύτερους το βάρβαρο, απολίτιστο, ζωώδες ένστικτό και να θεμελιώσει τους Θεούς ως την εξέλιξη του πολιτισμού και της λογικής. Με άλλα λόγια, οι γίγαντες συμβολίζουν το φαύλο και οι Θεοί την αρετή. Ταυτόχρονα, η μάχη αυτή συμβολίζει την κυριαρχία των αρχαίων Ελλήνων στα βάθη της Ανατολής, αφού πάντα οι Πέρσες για τους Έλληνες ήταν γενικά το κακό και το κατώτερο. Επιπλέον, ένας άλλος τρόπος, για να δηλωθεί αυτή η άθλια φύση των γιγάντων, ήταν να τους λαξεύσουν απευθείας πάνω στο μάρμαρο τερατόμορφους. Πολλοί απεικονίζονται λεοντόμορφοι και άλλοι εριχθόμορφοι. Μερικοί έχουν φτερά, ενώ άλλοι άκρα με φιδίσιο δέρμα ή με λέπια ψαριού. Πέρα, όμως, από τα σύμβολα, αυτή η αναπαράστασή τους είναι λογική, καθώς έπρεπε τα γλυπτά να υπακούν και στη μυθολογία, σύμφωνα με την οποία οι γίγαντες είναι θνητά τέκνα του Ουρανού και της Γης και ίσως, για να γίνουν αθάνατοι, διάλεξαν να διεκδικήσουν την εξουσία.\nΠαρατηρώντας λεπτομερώς τα γλυπτά θα καταλάβουμε ότι πληρούν τα νέα στοιχεία που εντάσσονται στην πλαστική. Υπάρχει πολυπλοκότητα στις πόζες, ενώ πριν ξέρουμε ότι, κατά βάση, ο γλύπτης Μύρωνας επιχειρούσε να δημιουργήσει δυσκολότερες στάσεις σώματος στα κλασικά χρόνια. Η πλαστικότητα είναι ανώτερη, καθώς τώρα μαζί με την τρισδιάστατη αναπαράσταση αποδίδονται καλύτερα οι υφές του έργου, που φαίνονται ξεκάθαρα στα φτερά, την κώμη και το δέρμα των γιγάντων.\nΤα Λυσιππικά στοιχεία (η λέξη προέρχεται από τον γλύπτη Λύσιππο, που ήταν ο μόνος που είχε άδεια να κατασκευάζει τα πορτρέτα του Μεγάλου Αλέξανδρου, καθώς θεωρείται ότι μπορούσε να αποδώσει καλύτερα από όλους τον ψυχισμό του) πρωταγωνιστούν, όπως το αφελές και ονειροπόλο βλέμμα, το μισάνοιχτο στόμα και ο μακρύς λαιμός, που γέρνει λίγο προς μία κατεύθυνση. Ακόμη, η θεατρικότητα στο όλο έργο αποδίδεται γενικά με την τάση για υπερβολή και με τα έντονα συναισθήματα στα πρόσωπα των μορφών. Συγκεκριμένα, στα πρόσωπα των γιγάντων αποδίδεται ο πόνος και φόβος του θανάτου τους. Τέλος, η μυολογία είναι εντονότερη και το κεφάλι μικρότερο, ώστε να φαίνονται ψηλότερες οι μορφές.\nΠλάντζος Δημήτρης, «Ελληνική Τέχνη και Αρχαιολογία 1200–30 π.Χ.», εκδόσεις Κάπον, 2018\nRamage H. Nancy, Ramage Andrew, «Η Ρωμαϊκή Τέχνη», University Studio Press


Η σωστή αντίδραση και το μάτι που γυαλίζει! | Onsports.gr\nhome ΜπάσκετEurobasketEurobasket 2011Η σωστή αντίδραση και το μάτι που γυαλίζει! Κοινοποιήστε\nΗ σωστή αντίδραση και το μάτι που γυαλίζει!\tΣυντάκτης: Γιάννης Πάλλας\nΔημοσίευση: Τετάρτη, 31 Αυγούστου 2011 20.04\nΟ απεσταλμένος του Onsports στη Λιθουανία, Γιάννης Πάλλας, υπογραμμίζει ότι η καλή άμυνα οδήγησε την Εθνική ομάδα στη νίκη επί της Βοσνίας, στην πρεμιέρα του Ευρωμπάσκετ.\tΚάθε πρεμιέρα εγκυμονεί κινδύνους και αυτό το διαπίστωσε η Εθνική ομάδα για ένα ημίχρονο απέναντι στους Βόσνιους, όπου βρέθηκε να ακολουθεί τον αντίπαλο. Όταν η άμυνα που αποτελεί «όπλο» αυτής της νέας ομάδας «έσφιξε» τότε τα πράγματα απλοποιήθηκαν. Διότι, ο Καλάθης έκανε καλά αυτό που ξέρει όσο κανείς, να τρέχει στο ανοικτό γήπεδο και να μοιράζει σωστά την μπάλα, ο Νίκος Ζήσης ήταν ο μεγάλος πρωταγωνιστής σκοράρωντας στην επίθεση και πιέζοντας στην άμυνα, ενώ κοντά στο καλάθι ο Γιάννης Μπουρούσης κυριάρχησε πλήρως στο δεύτερο μέρος με την συνδρομή του Κώστα Κουφού. Η άμυνα έκανε τα δύσκολα εύκολα και έφερε την πρώτη νίκη, όμως για να πορευτεί ορθά το αντιπροσωπευτικό συγκρότημα και να μην κυριεύεται από το άγχος θα πρέπει να δει τα λάη που έγιναν στο πρώτο ημίχρονο. Για ένα 20λεπτο η Εθνική για όσους δεν έχουν δει τα φιλικά προετοιμασίας θα νόμιζε ότι είναι μια άλλη ομάδα. Δεν θύμιζε σε τίποτε το σύνολο που κυριαρχούσε στο παρκέ.\nΒέβαια, στις πρεμιέρες υπάρχει και το άγχος που δεν πρέπει να παραγνωρίζεται. Όμως, σε κάθε περίπτωση οι διεθνείς δεν πανικοβλήθηκαν και αντέδρασαν ψύχραιμα στο πρώτο ημίχρονο. Αυτό το στοιχείο είναι θετικό για την περαιτέρω πορεία του αντιπροσωπευτικού συγκροτήματος, αλλά για να φτάσει ως το τέλος της διαδρομής στο Κάουνας, θα πρέπει να βελτιώσει το παιχνίδι στην επίθεση. Παίκτες και Ηλίας Ζούρος ξέρουν καλά τι πρέπει να κάνουν για να υλοποιήσουν τον στόχο τους. Το κατάλαβαν με την απόδοση τους στο δεύτερο ημίχρονο. Εκεί, όπου οι διεθνείς είχαν μάτι που γυάλιζε και δεν χάριζαν καμία μπάλα...\tΚατηγορία: Eurobasket 2011


Κηδεία ΚΩΝΣΤΑΝΤΙΝΟ ΙΩΑΝ. ΤΣΕΛΛΟ, (στις 2021-01-15 12:00:00) - Μεγρέμης Οίκος Τελετών\nΚΩΝΣΤΑΝΤΙΝΟ ΙΩΑΝ. ΤΣΕΛΛΟ\nΚηδεύουμε την Παρασκευή 15 Ιανουαρίου 2021 & ώρα 12ην μεσ.\nΗ Σορός θα ευρίσκεται στον Ιερό Ναό από τις 11.30 π.μ.\nΒασιλική Μάγκλαρη – Τσέλλου


Τελειώνει η ανοχή για κακοπληρωτές δανείων - Χρονικά της Δράμας\nΑρχική Άρθρο Τελειώνει η ανοχή για κακοπληρωτές δανείων\nΠρώτον, η εκπνοή, στα τέλη Απριλίου, της προθεσμίας για την προστασία της πρώτης κατοικίας μέσω του ευνοϊκού καθεστώτος που ισχύει σήμερα και το οποίο δίνει και τη δυνατότητα κρατικής επιδότησης για όσους κάνουν αίτηση στην ηλεκτρονική πλατφόρμα που λειτουργεί στην Ειδική Γραμματεία Διαχείρισης Ιδιωτικού Χρέους.\nΔεύτερον, η συνολική κατάργηση του νόμου Κατσέλη, που θα παύσει να ισχύει επίσης στα τέλη Απριλίου και θα αντικατασταθεί με το νέο πτωχευτικό δίκαιο για τα φυσικά πρόσωπα. Το νέο πτωχευτικό πλαίσιο δεν θα περιλαμβάνει πρόβλεψη για την προστασία της πρώτης κατοικίας.\nΤρίτον, η ενεργοποίηση του «Ηρακλή», δηλαδή του μηχανισμού για την τιτλοποίηση κόκκινων δανείων ύψους 33 δισ. ευρώ με την εγγύηση του ελληνικού Δημοσίου, ο οποίος προβλέπει αυστηρότατα κριτήρια για τις εταιρείες που θα αναλάβουν να διαχειριστούν αυτά τα δάνεια, προκειμένου να περιοριστεί ο κίνδυνος κατάπτωσης των κρατικών εγγυήσεων και επιβάρυνσης των φορολογουμένων.\nΗ πολιτική των funds στον τομέα των στεγαστικών δανείων δεν θα χαρακτηρίζεται από την ευαισθησία ή την ανοχή που επέδειξαν μέχρι σήμερα. Βασικό κριτήριο κατά τη διαχείριση αυτών των δανείων και των ακινήτων με τα οποία συνδέονται θα αποτελέσει η αξία ρευστοποίησής τους. Ετσι, εάν πρόκειται μέσω της ρύθμισης που θα προτείνουν στους δανειολήπτες να εισπράξουν περισσότερα από τη ρευστοποιήσιμη αξία του ακινήτου, θα προκρίνουν τη ρύθμιση της οφειλής με βάση και την οικονομική κατάσταση του δανειολήπτη. Σε διαφορετική περίπτωση, θα επιλέξουν τον πλειστηριασμό του ακινήτου, ακόμη και αν πρόκειται για την κύρια κατοικία, η οποία από τον Μάιο του 2020 δεν θα προστατεύεται και θα μπορεί να ρευστοποιείται ελεύθερα.\nΟπως ορίζει ειδικό άρθρο, «ο διαχειριστής μπορειì να αντικαθίσταται σε περίπτωση κατάπτωσης της εγγύησης του ελληνικού Δημοσίου, σε περίπτωση που για δύο διαδοχικές περιόδους οι συνολικές καθαρές εισπράξεις από τη διαχείριση του χαρτοφυλακίου των τιτλοποιημένων απαιτήσεων υπολείπονται κατά 30% του συνολικού προϋπολογισθέντος ποσού καθαρών εισπράξεων, σύμφωνα με το επιχειρηματικό σχέδιο, αλλά και εφόσον η κατάπτωση της εγγύησης ή η υστέρηση των καθαρών εισπράξεων οφείλεται σε δικό του πταίσμα». Στην περίπτωση αντικατάστασης προβλέπεται, μάλιστα, ότι ο διαχειριστής δεν θα έχει καμία αξίωση αποζημίωσης.\nΕπόμενο άρθροΜέχρι τέλος Ιανουαρίου οι δηλώσεις παραγωγής και διακίνησης ζωοτροφών


Ελεγχόμενη κάθοδος 27.000 ποδών για το αεροσκάφος της Ryanair που έκανε αναγκαστική προσγείωση | Κόσμος | Η ΚΑΘΗΜΕΡΙΝΗ\nΚΟΣΜΟΣ 14.07.2018 ΤΕΛΕΥΤΑΙΑ ΕΝΗΜΕΡΩΣΗ: 14.07.2018 : 13:45\nΕλεγχόμενη κάθοδο 27.000 ποδών έκανε το αεροσκάφος της Ryanair που προσγειώθηκε αναγκαστικά την Παρασκευή σε αεροδρόμιο της Φρανκφούρτης ενώ εκτελούσε το δρομολόγιο από Δουβλίνο στην κροατική πόλη Ζαντάρ.\nΣύμφωνα μάλιστα με την ιστοσελίδα flightradar24.com η απώλεια ύψους από τα 37.000 στα 10.000 πόδια σημειώθηκε μέσα σε επτά λεπτά και ενώ το αεροσκάφος πετούσε ήδη για 80 λεπτά.\nΣημειώνεται ότι ο πιλότος του αεροπλάνου προχώρησε σε αναγκαστική προσγείωση στο αεροδρόμιο της Φρανκφούρτης, όταν 33 επιβάτες παρουσίασαν έντονους πονοκέφαλους και ναυτία -λόγω πτώσης της πίεσης στην καμπίνα, μετά από τεχνικό πρόβλημα.\nΟι ασθενείς μεταφέρθηκαν με ασθενοφόρα σε κοντινά νοσοκομεία. Οι υπόλοιποι επιβάτες πέρασαν τη νύχτα στο αεροδρόμιο.\n«Σύμφωνα με όσα προβλέπει ο κανονισμός το πλήρωμα απελευθέρωσε τις μάσκες οξυγόνου και προχώρησε σε ελεγχόμενη κάθοδο του αεροσκάφους» ανέφερε σε ανακοίνωσή της η εταιρεία.\nΣυμπλήρωσε μάλιστα ότι το αεροπλάνο προσγειώθηκε κανονικά και οι επιβάτες αποβιβάστηκαν με κάποιους από αυτούς να λαμβάνουν προληπτικά ιατρική βοήθεια.\nΤόνισε τέλος ότι μια άλλη πτήση θα μετέφερε τους επιβάτες από τη Φρανκφούρτη στο Ζαντάρ το πρωί του Σαββάτου αλλά σύμφωνα με την αστυνομία κάποιοι αποφάσισαν να μη συνεχίσουν το ταξίδι τους.\nΗ Ryanair ανέφερε ότι είχε συμφωνήσει να πληρώσει ξενοδοχείο και για τους επιβάτες ωστόσο είπε ότι υπήρχε έλλειψη διαθέσιμων καταλυμάτων.


Ιταλία: Απάνθρωπη η άρνηση της Μάλτας να δεχτεί πλοίο με 200 μετανάστες - Κόσμος | News 24/7\nΑπάνθρωπη η άρνηση της Μάλτας να αρνηθεί πλοίο με 200 μετανάστες υποστηρίζει η Ιταλία AP\nΗ Μάλτα δήλωσε ότι δεν είναι υπεύθυνη για το πλοίο, καθώς η επιχείρηση διάσωσης οργανώθηκε από την Ιταλία σε συνεργασία με τη Λιβύη, χωρίς συμμετοχή αυτής.\nnews247 22 Ιουνίου 2018 23:15\nΗ Ιταλία κατηγόρησε την Παρασκευή τη Μάλτα ότι αρνήθηκε να παραλάβει ένα πλοίο που μεταφέρει περισσότερους από 200 διασωθέντες μετανάστες, χαρακτηρίζοντας την απόφαση αυτή της νησιωτικής χώρας "παράλογη" και "απάνθρωπη".\nΛίγο νωρίτερα, οι ισπανικές αρχές ανέφεραν ότι βρίσκονται σε επαφή με τη Μάλτα για να προσφέρουν ανθρωπιστική βοήθεια στο πλοίο που η Ιταλία ζητά να παραληφθεί από τη Βαλέτα. "Είμαστε σε επαφή με τη Μάλτα για να παράσχουμε στήριξη αν χρειαστεί ανθρωπιστική βοήθεια τις επόμενες ώρες", είπε η εκπρόσωπος της ισπανικής κυβέρνησης Ισαμπέλ Θελάα.\nΠΕΡΙΣΣΟΤΕΡΑ: Μεταναστευτικό, Ιταλία, Μετανάστες


Πώς να αφαιρέσει May Ransomware | Συμβουλές για την απομάκρυνση\nΠώς να αφαιρέσει May\nHome / Adware / Πώς να αφαιρέσει May Ransomware\nΠώς να αφαιρέσει May Ransomware\nΤο May Ransomware (επίσης γνωστή ως MayRansomware) (που επίσης μπορεί να αναφέρεται ως Maysomware Ransomware) είναι μια απειλή που εμφανίζεται να έχει δύο διαφορετικές παραλλαγές, αυτή τη στιγμή. Και οι δύο χρησιμοποιούν την ίδια κρυπτογράφηση ρουτίνα, αλλά διαφορετικές επεκτάσεις για να σηματοδοτήσει τα κλειδωμένα αρχεία, καθώς και ένα διαφορετικό όνομα για το σημείωμα που αφήνουν πίσω τους. Η παλαιότερη παραλλαγή εντοπίστηκε στις 15 Μαΐου και χρησιμοποιεί την επέκταση αρχείου “.κλειδωμένο», συνδυάζεται με το σημείωμα του » Restore_your_files.txt.” Η νεότερη και μάλλον τελική παραλλαγή χρησιμοποιεί».maysomware” επέκταση, ενώ τα λύτρα μήνυμα μπορεί να βρεθεί στο αρχείο » Restore_maysomware_files.html.” Τα κακά νέα είναι ότι και οι δύο αυτές απειλές χρησιμοποιείτε μια ασφαλή αλγόριθμο κρυπτογράφησης, και για τώρα, φαίνεται αδύνατο να πει εάν ένα δωρεάν decryptor θα είναι διαθέσιμο κάποια μέρα ή όχι.\nΚατεβάστε εργαλείο αφαίρεσηςγια να καταργήσετε May Ransomware\nΤο May Ransomware (επίσης γνωστή ως MayRansomware) εκβιάζει για τα θύματα του για τα χρήματα με την υπόσχεση να τους δώσει μια αποκρυπτογράφηση του λογισμικού, το συντομότερο πληρώνουν τα λύτρα άθροισμα ότι οι επιτιθέμενοι ζήτηση. Στην περίπτωση της May Ransomware, τα θύματα πρέπει να πληρώσει 1,5 BTC αν θέλουν να έχουν πρόσβαση στα αρχεία τους και πάλι. Είναι αυτονόητο ότι η αποστολή τέτοιο συγκλονιστικό ποσό των χρημάτων σε απατεώνες του κυβερνοχώρου δεν είναι μια καλή ιδέα, και τους χρήστες των οποίων τα αρχεία κρατούνται όμηροι από το May Ransomware δεν πρέπει να συμφωνήσετε να στείλετε οποιαδήποτε χρήματα για να τους επιτιθέμενους.\nΤο » RANSOMWARE\nΌλα τα αρχεία σας έχουν κρυπτογραφηθεί με το May Ransomware. Για την κρυπτογράφηση χρησιμοποιούμε AES256+RSA4096. Έχετε 5 ημέρες για να αποκρυπτογραφήσει τα αρχεία σας. Μην προσπαθείτε να ανακτήσει τα αρχεία σας.\nΑποκρυπτογραφήσει Το Εγχειρίδιο\n1) να Κάνει το bitcoin πορτοφόλι για το μπλοκ.io ή blockchain.info και να αγοράσουν 1,5 bitcoins για BTC Exchange Sites (https://goo.gl/1PE96T)\n2) Στείλτε 1,5 bitcoin διεύθυνση 3Gw6b57A3E34nAph3mzGbKAj8sTSgD8Gp9\n3) Γράψτε μας στο e-mail decrypt@mayofware.solutions. Στο θέμα γράψω αυτό το identificator *****\n4) Μετά από λάβετε bitcoins και το email σας, θα επικοινωνήσουμε μαζί σας.\nâ€» ΜΠΟΡΕΊ να ΑΠΟΚΡΥΠΤΟΓΡΑΦΉΣΕΙ 2 ΑΡΧΕΊΑ ΓΙΑ ΔΩΡΕΆΝ. Να το στείλετε σε μήνυμα ηλεκτρονικού ταχυδρομείου decrypt@mayofware.solutions. Στο Θέμα, να γράψετε το ΜΟΝΑΔΙΚΌ Identificator.”\nΟι συντάκτες της May Ransomware έχουν συγκροτήσει ένα δημόσιο τομέα που χρησιμοποιείται από το Command & Control server του May Ransomware. Σύμφωνα με τα λύτρα μήνυμα, οι χρήστες μπορούν επίσης να έχουν δύο από τα κλειδωμένα αρχεία αποκρυπτογραφηθούν δωρεάν για να αποδείξεις ότι αυτή η λειτουργία είναι δυνατή. Ενώ αυτό μπορεί να είναι μια καλή ευκαιρία να πάρει τουλάχιστον δύο από τα σημαντικά αρχεία σας πίσω, ακόμα δεν εγγυάται ότι πληρώνουν τα λύτρα το ποσό θα έχει ως αποτέλεσμα την πλήρη αποκατάσταση όλων των κρυπτογραφημένων αρχείων.\nΤο καλύτερο πράγμα που πρέπει να κάνετε όταν τα αρχεία σας έχουν κλειδωθεί από ένα undecryptable ransomware είναι να αφαιρέσετε τα κακόβουλα αρχεία από τον υπολογιστή σας το συντομότερο δυνατόν. Η αφαίρεση του May Ransomware θα πρέπει να πραγματοποιείται μόνο με τη χρήση ένα αξιόπιστο anti-malware σαρωτής δεδομένου ότι αυτό είναι ο καλύτερος τρόπος για να διασφαλιστεί ότι όλα τα αρχείο-κρυπτογράφηση Trojan αρχεία θα διαγραφούν από τον υπολογιστή. Δυστυχώς, λόγω του τρόπου ransomware επιθέσεις πραγματοποιούνται, αφαιρώντας ο δράστης δεν θα κάνει τίποτα για να ανακτήσει τα κρυπτογραφημένα αρχεία. Όταν η May Ransomware έχει αφαιρεθεί, οι χρήστες θα πρέπει να μείνει με ένα μεγάλο αριθμό απρόσιτα αρχεία των οποίων το περιεχόμενο είναι κρυπτογραφημένα. Συνιστάται να διατηρήσει αυτά τα δεδομένα, διότι θα είναι απαραίτητη, εάν ένα δωρεάν βοηθητικό πρόγραμμα αποκρυπτογράφησης για το May Ransomware γίνει διαθέσιμο.\nΟδηγίες αφαίρεσης εγχειρίδιο May Ransomware.\nΔιαγραφή May Ransomware σχετικές αιτήσεις\nΕπιλέξτε απεγκατάσταση ένα πρόγραμμα και να απεγκαταστήσετε May Ransomware.\nΕπιλέξτε Add or Remove programs και αφαιρέστε May Ransomware.\nΒρείτε την ανεπιθύμητη εφαρμογή και να απεγκαταστήσετε May Ransomware.\nΔιαγραφή May Ransomware από τις μηχανές αναζήτησης\nΚατάργηση May Ransomware από Internet Explorer\nΚατάργηση May Ransomware από Mozilla Firefox\nΚατάργηση May Ransomware από Google Chrome\n« Πώς να αφαιρέσει Error-[RANDOM NUMBER].info Πώς να αφαιρέσει XData Ransomware »


Dinatos©: ΑΠΙΣΤΕΥΤΟ: Καταδίκη 4 μηνών σε ταλαίπωρη μάνα που αναγκάστηκε να… κλέψει φαγητό για το παιδάκι της!\nΗ αυστηρότητα του νόμου εξαντλήθηκε και με το παραπάνω στην περίπτωση μιας φτωχής κι αδύναμης γυναίκας η οποία…\nέκλεψε για να φάει! Σύρθηκε στα δικαστήρια και καταδικάστηκε σε φυλάκιση 4 μηνών επειδή έκλεψε τρόφιμα αξίας 30 ευρώ! Πρόκειται για ένα απίστευτο γεγονός που έχει σοκάρει όσους το γνωρίζουν ενώ προκάλεσε έντονες συζητήσεις και απορίες στους κόλπους των δικηγόρων αφού τα δικηγορικά πηγαδάκια στο Δικαστικό Μέγαρο βοούν στην κυριολεξία για την περίπτωση της ταλαίπωρης γυναίκας. Η οποία ναι μεν έσφαλε γιατί έκλεψε, ωστόσο κανείς δεν περίμενε ότι θα εφαρμοζόταν σε βάρος της κατά γράμμα ο νόμος. Όλα ξεκίνησαν πριν από δέκα μέρες περίπου, στο κέντρο της Πάτρας. Η συγκεκριμένη Πατρινή και μητέρα ενός μικρού παιδιού έχει μείνει άνεργη ενώ έχει εγκαταλειφθεί από τον σύζυγό της. Προσπαθεί να επιβιώσει μόνη της χωρίς πηγές εσόδων παρά μόνο την βοήθεια που της προσφέρουν γείτονές της και ορισμένοι μακρινοί συγγενείς της. Τη μέρα που συνέβησαν όλα λοιπόν, προφανώς δεν άντεξε στην ανέχεια και αποφάσισε να διαπράξει την κλοπή. Επί πολλές ώρες στεκόταν έξω από σούπερ μάρκετ στο κέντρο της Πάτρας και ζητιάνευε με το παιδί ανά χείρας. Κάποια στιγμή αποφάσισε να μπει στο κατάστημα. Μετά από λίγα λεπτά βγήκε έξω αλλά χτύπησε ο συναγερμός. Η ίδια είχε κρύψει στο μπουφάν της ορισμένα τρόφιμα. Μακαρόνια, βούτυρο, μπισκότα και διάφορα άλλα σε μικρές συσκευασίες ώστε να μπορούν να χωρέσουν στο ρούχο της και να μην δημιουργούν όγκο και τραβήξουν την προσοχή. Προφανώς πάνω στην απόγνωσή της ξέχασε ότι θα χτυπούσε ο συναγερμός και ότι μέσα σε λίγα λεπτά είχε πέσει στα χέρια των αστυνομικών!


Σκολίωση ρινικού διαφράγματος ή Στραβό Διάφραγμα - ΩΡΛ ΚΑΛΑΜΑΤΑ | MALAMAS\nΤο ρινικό διάφραγμα είναι το ανατομικό χώρισμα στο κέντρο της μύτης, είναι ο εσωτερικός σκελετός της μύτης που διαχωρίζει το αριστερό από το δεξί τμήμα της ρινικής κοιλότητας. Αποτελείται κυρίως από χόνδρο και δουλειά του είναι να στηρίζει τη μύτη. Ένα φυσιολογικό διάφραγμα πρέπει να είναι ίσιο-ευθύ και να κατευθύνεται κάθετα στο πρόσωπο.\nΣτην πραγματικότητα, είναι σπάνιο να δει κανείς απόλυτα ίσιο διάφραγμα. Στο 95% των ενηλίκων η μύτη χωρίζεται σε 2 άνισα μέρη, με τη μία κοιλότητα να έχει περισσότερο χώρο και την άλλη να έχει λιγότερο. Η διαφορά αυτή είναι συνήθως μικρή, όμως, σε κάποιες περιπτώσεις μπορεί να είναι πολύ μεγάλη! H μύτη παρουσιάζει δύο ασύμμετρες και άνισες ρινικές θαλάμες-κοιλότητες. Αυτό ονομάζεται Σκολίωση Ρινικού Διαφράγματος.\nΤις περισσότερες φορές, η σκολίωση του διαφράγματος οφείλεται σε κάποιο «κατασκευαστικό» πρόβλημα.\nΣυγκεκριμένα, κατά τη διάρκεια της ανάπτυξης στην εφηβεία, ο χόνδρος μεγαλώνει πιο γρήγορα από τα οστά του προσώπου, δεν χωράει και «τσακίζει», αφού είναι πιο μαλακός από τα οστά.\nΠου οφείλεται η σκολίωση ρινικού διαφράγματος;\nΣε συγγενή γονιδιακά αίτια που κληρονομούνται.\nΚάκωση ή τραυματισμός (τροχαίο,ξυλοδαρμός κ.λ.π.)\nΜη επιθυμητό αποτέλεσμα που έχει προκύψει ύστερα από αποτυχημένες επεμβάσεις.\nΔυσκολία της αναπνοής από τη μύτη κατά τη διάρκεια της ημέρας (ιδίως σε αυξημένη φυσική δραστηριότητα) αλλά και το βράδυ στον ύπνο, με αποτέλεσμα ο ασθενής να χρησιμοποιεί αυτόματα την αναπνοή του από το στόμα. Αυτό το γεγονός πολλοί ασθενείς δεν το αντιλαμβάνονται ως δυσκολία στην αναπνοή αλλά παραπονιούνται για ξηροστομία (ιδίως κατά τις πρωινές ώρες) και συχνές φαρυγγίτιδες καθώς και για οπισθορρινικές εκκρίσεις.\nΠροκαλείται συχνά λαρυγγίτιδα, ρινοκολπίτιδα και τραχειοβρογχίτιδα.\nΟ βλεννογόνος της μύτης παρουσιάζει ξηρότητα, με αποτέλεσμα να είναι πιο επιρρεπής σε επιστάξεις – ρινορραγίες.\nΆσχημος ύπνος, ροχαλητό. Επεισόδια διακοπής της αναπνοής κατά τον ύπνο (υπνική άπνοια) με επιπτώσεις στο καρδιοαναπνευστικό σύστημα. Αίσθημα κόπωσης το πρωί, παρά το γεγονός ότι έχουν συμπληρωθεί επαρκείς ώρες βραδινού ύπνου.\nΡινική συμφόρηση,η οποία εμποδίζει σε καθημερινή βάση την αναπνοή.\nΠυροδότηση κεφαλαλγιών και μερική ανοσμία αφού ο αέρας δεν φτάνει εύκολα στον οσφρητικό βλεννογόνο της ρινικής κοιλότητας.\nΗ κλινική εξέταση σε συνδυασμό με την ενδοσκόπηση της ρινός που γίνεται ανώδυνα και σε ελάχιστα λεπτά στο ιατρείο του Ωτορινολαρυγγολόγου, προσφέρει μία σαφή εικόνα για το εσωτερικό της μύτης έως και το οπίσθιο τμήμα αυτής (ρινοφάρυγγα) και επομένως δίνει άμεσα σαφή εικόνα για την παρουσία ή όχι ανατομικών προβλημάτων της μύτης που μπορεί να χρήζουν αντιμετώπισης. Στις περιπτώσεις που θεωρείται απαραίτητο, ζητείται επιπλέον έλεγχος με απεικόνιση (αξονική ή μαγνητική τομογραφία).\nΗ θεραπεία είναι αποκλειστικά μόνο χειρουργική. Στον ίδιο χειρουργικό χρόνο διορθώνονται – εφόσον συνυπάρχουν- και οι λοιπές αιτίες που μπορεί να παρεμποδίζουν την αναπνοή από τη μύτη: υπερτροφία των ρινικών κογχών, παρουσία ρινικών πολυπόδων ή άλλων μορφωμάτων που μπορεί να καταλαμβάνουν τις ρινικέςθαλάμες.\nΚατά τον ευθειασμό της σκολίωσης του ρινικού διαφράγματος, το ρινικό διάφραγμα ευθειάζεται τόσο στη χόνδρινη όσο και στην οστέινη μοίρα του ώστε να επανατοποθετηθεί, προσφέροντας στον ασθενή δύο εξίσου λειτουργικά ρουθούνια. Όσο μεγαλύτερος είναι ο βαθμός σκολίωσης του ρινικού διαφράγματος προεγχειρητικά, τόσο πιο εντυπωσιακή είναι η διαφορά που αισθάνεται ο ασθενής στην αναπνοή του και κατ΄ επέκταση στην καθημερινότητά του.\nΠολλοί άνθρωποι φοβούνται να χειρουργηθούν γιατί έχουν ακούσει δραματικές αφηγήσεις όπως περιγραφές για σφυριά και καλέμια ,για γάζες με το μέτρο,για διαφράγματα που ξαναστραβώνουν και άλλα τέτοια.\nΟι σύγχρονες ενδοσκοπικές μέθοδοι χειρουργικού ευθειασμού του ρινικού διαφράγματος,έχουν κάνει την επέμβαση εντελώς ανώδυνη με εξαιρετικό ισόβιο αποτέλεσμα. Έχουμε στη δίαθεσή μας πια ενδοσκόπια, κάμερες υψηλής ευκρίνειας, laser,υπερήχους αλλά και συστήματα πλοήγησης ( navigation ) που μας επιτρέπουν να προσπελάζουμε με ασφάλεια όχι μόνο τη μύτη και τις ρινικές κόγχες, αλλά και τις παραρρινικές μας κοιλότητεςμέχρι το μέτωπο και το σφηνοειδή κόλπο στο βάθος του κρανίου αλλά και πίσω από αυτούς.\nΗ τεχνολογική εξέλιξη έχει δώσει μια τεράστια ώθηση στην ειδικότητα της Ωτορινολαρυγγολογίας και στη συγκεκριμένη περίπτωση έχει κάνει τη χειρουργική του ρινικού διαφράγματος να είναι εντελώς ανώδυνη, ασφαλέστατηκαι εξαιρετικά αποτελεσματική.


Η Ρωσική Εκκλησία μπορεί να σταματήσει τους αγιασμούς στις πυρηνικές της βόμβες - Πτήση & Διάστημα\nΑρχική ΕΠΙΚΑΙΡΟΤΗΤΑ ΔΙΕΘΝΗ Η Ρωσική Εκκλησία μπορεί να σταματήσει τους αγιασμούς στις πυρηνικές της βόμβες\nΗ Ρωσική Εκκλησία μπορεί να σταματήσει τους αγιασμούς στις πυρηνικές της βόμβες\nΜια παράταξη κληρικών στο εσωτερικό της Ρωσικής Ορθόδοξης Εκκλησίας θέλει να τερματίσει την πρακτική του αγιασμού του πυρηνικού οπλοστασίου της χώρας.\nΟι Ρώσοι ιερείς ακολουθούν την παλιά παράδοση που επιβάλει τον αγιασμό των όπλων, ακόμη και όταν πρόκειται για πελώριους διηπειρωτικούς πυραύλους. Αλλά αυτό μπορεί κάποια στιγμή να αλλάξει, καθώς ορισμένοι ιερείς πιστεύουν ότι οι διηπειρωτικοί βαλλιστικοί πυραύλοι ανήκουν σε διαφορετική κατηγορία απ’ ότι ο ατομικός οπλισμός του στρατιώτη, που παραδοσιακά αποτελεί το συνηθέστερο αντικείμενο αγιασμού.\nΗ Ρωσική Ορθόδοξη Εκκλησία έχει ισχυρά ερείσματα στις ένοπλες δυνάμεις. Το πυρηνικό οπλοστάσιο έχει ακόμη και το δικό του προστάτη άγιο, τον Άγιο Σεραφείμ του Σαρώφ (1754-1833), και ο λόγος είναι επειδή τα λείψανά του είχαν βρεθεί σε ρωσική πόλη που στεγάζει αρκετές πυρηνικές εγκαταστάσεις.\nΩστόσο οι παραδόσεις δύσκολα “σπάνε”. Ο πρωθιερέας της Ορθόδοξης Εκκλησίας της Ρωσίας Βσέβολοντ Τσάπλιν, είχε χαρακτηρίσει τα πυρηνικά όπλα της χώρας ως «φύλακες αγγέλους», ενώ οι πάσης φύσεως τελετές αγιασμού όπλων, απολαμβάνουν εκτενούς κάλυψης από τα ρωσικά ΜΜΕ.\nΟ Πούτιν και το επιτελείο του ενθαρρύνουν ανάλογες εκδηλώσεις, ποντάροντας στο θρησκευτικό συναίσθημα των Ρώσων. Παρά την ύπαρξη λοιπόν πιο “προοδευτικών” στοιχείων στις τάξεις τις Ρωσικής Εκκλησίας, μάλλον είναι απίθανο να δούμε -τουλάχιστον στο προσεχές μέλλον- να σταματούν αυτές οι εκδηλώσεις.\nΑισχος, ντροπη,αποτροπιασμος…σατανικά πράγματα,αντιχριστοι σιωνιστές…,να μην ευλογήσουν το όπλο μαζικής καταστροφης και εξαφάνισης καθε ειδους ζωης.\nΣτην πυρά στη πυρα!!!\nkosmidis Marios (@guest_152021)\nΑγιασμους στους κινητηρες των αυτοκινητων κανουν?\nΕχουν αλλη ευχη για Tsi και αλλη για Fsi μοντελα?\nΗ αυτα συμβαινουν σε πολυ προοδευτικα κρατη?\nΤους S-400,πριν τους παραδώσουν στην Τουρκία τους καθαγίασαν;\nΚαι εγώ που νόμιζα ότι αυτό το έκαναν κάτι ανισόρροποι όπλοθηλαστές στη Αμερικοί που έπαιρναν τα AR-15 τους στην εκκλησία να τα ‘ευλογίσουν’ κάτι άλλοι διαταραγμένοι παπάδες…\nΔεν έχουν τον Θεό τους όλοι αυτοί…!\nΟ Χριστός είπε ‘ου φονεύσεις’ όχι ‘εξαέρωσε’ όποιο μ@λ@κ@ θεωρείς εχθρό σου…πραγματικούς και φανταστικούς!\nEpam Papas (@guest_152027)\nΠως μπορεί η παράδοση αυτή να είναι παλιά; Ο κομμουνισμός κατέρρευσε μόλις το 1991 και μέχρι τότε αποκλείεται η άθεη ΕΣΣΔ να επέτρεπε κάτι τέτοιο. Εκτός και αν το άρθρο υπονοεί ότι η Ρωσία έχει πυρηνικά όπλα από την εποχή των Τσάρων…\nΔημήτρης Γ. (@guest_152029)\nΠροφανώς εννοεί η παράδοση καθαγιασμού των όπλων γενικά. Και φυσικά την πηγαίνει πίσω στην εποχή των Τσάρων.\nEpam Papas (@guest_152035)\nΑν εννοεί αυτό που κάνουν όλοι οι Ορθόδοξοι, περιλαμβανομένων ημών πάω πάσο. Πάντως αυτά επί σοβιετικής εποχής είχαν κοπεί. Κακώς βέβαια γιατί είναι κομμάτι της παράδοσης του λαού.\nΚαι στην τελική είναι σαφώς προτιμότερο από αυτό που κάνουν οι αγγλοσάξωνες που γράφουν αισχρά λόγια πάνω στις βόμβες και φροντίζουν να τα δημοσιεύουν με περηφάνια κιόλας.\nΧρήστος Cii (@guest_152033)\nΚι’όμως ακόμα και εποχής Στάλιν το καθεστώς είχε μερικούς παπάδες του συστήματος (όσους δεν είχε ξυρίσει ή τους είχε αναμορφώσει) και τους χρησιμοποιούσε για να πείσει και τους τελευταίους που κρατούσαν την θρησκευτική συνείδηση.\nΥπάρχει ένα ακάου στο twitter που λέγεται “Orthodox priests blessing things”, για όποιον ενδιαφέρεται.\nΜεγάλη κομπίνα το κόνσεπτ Ρωσία και ορθοδοξία. Μόνο το 42% των Ρώσων είναι ορθόδοξοι.\nΠολλά λεφτά κονόμησε ο ολιγάρχης Πατριάρχης Κύριλος. Αλλά άξιος ο μισθός του καθώς οι απανταχού ορθόδοξοι λατρεύουν τον Άγιο Πούτιν τον Κα-Γκε-Μπε- κάριο\nΓιατί η δική μας εκκλησία δεν ευλογεί όπλα και τι όπλα για διαβαστε : πρωτο-δημοσιοποιήθηκαν από τη φιλοερντογανική Χουριέτ, σοκάρουν: «Προσευχόμαστε εσείς και οι τουρκικές Ένοπλες Δυνάμεις να οδηγηθείτε σε επιτυχία και η »Επιχείρηση Κλάδος Ελαίας» να φέρει ειρήνη στην περιοχή όπως το όνομά της υπόσχεται». Την ίδια στιγμή δε με αυτόν τον πρωτοφανή διασυρμό του πατριάρχη, κατέφθαναν και οι πρώτες εικόνες για την σφαγή αμάχων που πραγματοποιεί ο τουρκικός στρατός στο Αφρίν.\nΆλλο πράγμα η Ελληνική Εκκλησία, άλλο πράγμα το Πατριαρχείο. Συχνά τα συγχέουμε\nλανθασμένα. Και φυσικά απαράδεκτη η κίνηση του Πατριάρχη, έστω και αν για κάποιους λόγους “πολιτικής” πιέστηκε γι’αυτό. Η Εκκλησία ως φορέας δεν μπορεί να ευλογεί όπλα, πόσο μάλλον μαζικής καταστροφής.\nΓιάννης Μ. (@guest_152091)\n“Η Εκκλησία ως φορέας δεν μπορεί να ευλογεί όπλα, πόσο μάλλον μαζικής καταστροφής” Με αυτό τα είπες όλα.


ΟΜΑΔΑ ΕΨΙΛΟΝ: Ερατοσθένης ο Κυρηναίος\nΕις των επιφανέστερων λογίων της Αλεξανδρείας, εκ των μεγαλυτέρων σοφών της αρχαιότητος. Εγεννήθη εις την αποικίαν της νήσου θήρας, Κυρήνην, της βορείου Αφρικής περί το 276 ή 275 π. Χ. Ήτο επομένως 11 περίπου έτη νεώτερος του Αρχιμήδους. Ως πατήρ του μνημονεύεται Αγλαός τις ή, Αγακλής. Το μεγαλύτερον μέρος της ζωής του διήνυσεν εν Αλεξάνδρεια όπου και εξεπαιδεύθη. Ως διδασκάλους είχεν αυτόθι τον φιλόσοφον - ποιητήν και διευθυντήν της Αλεξανδρινής βιβλιοθήκης Καλλίμαχον και τον γραμματικόν του Λυσανίαν.\nΠρο του 40ού έτους της ηλικίας του μετέβη εις Αθήνας, όπου παρηκολούθησε μαθήματα εις την εκεί Ακαδημίαν. Εικάζεται μετά μεγάλης πιθανότητος, ότι εν Αθήναις εσπούδασε δια πρώτην φοράν μαθηματικά και αστρονομίαν. Εκεί επίσης ήκουσε μαθήματα από τον στωϊκόν Ζήνωνα, τον Αρίστωνα τον Χίον και τον Αρκεσίλαον. Δεν είναι βέβαιον πόσον χρόνον εσπούδασεν, όταν ευρίσκετο εν Αθήναις.\n. Εις ηλικίαν 40 ετών εκλήθη εις Αλεξάνδρειαν υπό του βασιλέως Πτολεμαίου του Ευεργέτου, όστις ανέθεσεν εις αυτόν την εκπαίδευσιν του διαδόχου του και την διεύθυνσιν της περίφημου βιβλιοθήκης. Ήτο ο τρίτος κατά σειράν διευθυντής αυτής. Εκτοτε δεν απεμακρύνθη της Αλεξανδρείας ούτε και της διευθύνσεως της βιβλιοθήκης, απέθανε δε περί το 194 π. Χ., ήτοι εις ηλικίαν 82 περίπου ετών δι' εκούσιας ασιτίας.\nΟ Ερατοσθένης ήτο πολύπλευρος κατά την μάθησιν και πρωτοτύπως δημιουργικός, εις ωρισμένους κλάδους επιστημονικούς, όπως η μαθηματική γεωγραφία, της οποίας θεωρείται ο ιδρυτής. Κατά την εποχήν του ωνομάζετο Πένταθλος και Βήτα. Το όνομα «πένταθλος» αφεώρα την σπουδαίαν αυτού επίδοσιν εις τας επιστήμας. Δια το άνομα Βήτα (δηλ. δεύτερος) έχουν γραφή πλείσται γνώμαι.\nΌλοι σχεδόν οι μεταγενέστεροι, οι αναφερόντες τούτο, το ερμηνεύουν ως έξης: Ο Ερατοσθένης είχεν επιληφθή όλων των Επιστημών, εις ουδεμίαν όμως λέγουν διεκρίθη ως πρώτος. Εις όλας κατέλαβε, τα δευτερεία. Τούτο όμως, φαίνεται, ότι δεν είναι αληθές. Εάν λάβωμεν υπ' όψιν ότι ο Δημόκριτος εκαλείτο επίσης Πένταθλος, δυνάμεθα τότε να εικάσωμεν μετά τίνος βεβαιότητος ότι ή ονομασία του Ερατοσθένους ως Βήτα σημαίνει ο δεύτερος πένταθλος, κατ' αντιδιαστολήν προς τον πρώτον πένταθλον, τον Δημόκριτον.\nΗ θέσις του παρά τω βασιλεί Πτολεμαίω και τη βασιλίσση Αρσινόη, φαίνεται ότι είχε δημιουργήσει αντιπάθειας τοιαύτας, ώστε και η μεταγενεστέρα κριτική να επηρεασθή εις την κρίσιν της δια το έργον του Ερατοσθένους. Και μόνη η μέτρησις ενός γεωγραφικού μεσημβρινού, δια πρώτην φοράν γενομένη, είναι αρκετή δια να αναβίβαση τον Ερατοσθένη εις την πρώτην γραμμήν των μεγάλων σοφών της αρχαιότητος. Αι επιθέσεις του περιγραφικού γεωγράφου Στράβωνος και των μεταγενεστέρων ελέγχονται υπό της συγχρόνου κριτικής του έργου του\nΕρατοσθένους, ιδίως της γερμανικής, ως αβάσιμοι. Αυτός ο Αρχιμήδης, έτρεφεν ιδιαίτερον εκτίμησιν προς τον Ερατοσθένη προς τον όποιον αφιέρωσε το περίφημον έργον του «Περί των μηχανικών θεωρημάτων προς Ερατοσθένη έφοδος», ανευρεθέν προ 43 ετών (1907) εν Κωνσταντινουπόλει. Εις τον πρόλογον του βιβλίου τούτου γράφει ο Αρχιμήδης τα εξής: «Βλέπων σε σπουδαίον και εξέχοντα εις την φιλοσοφίαν και έχοντα τιμήσει τα μαθηματικά......\nΠλην του ανωτέρω έργου του, ο Αρχιμήδης αφιέρωσε προς τον Ερατοσθένη και το βοεικόν λεγόμενον πρόβλημα. Εκ των έργων του ουδέν διεσώθη πλην αποσπασμάτων τινών. Ταύτα αναφέρονται εις την : 1) Φιλοσοφίαν, 2) την ποίησιν, 3) την γραμματικήν και γραμματολογίαν, 4) τα μαθηματικά και αστρονομίαν και 5) την γεωγραφίαν. Εκ των τριών πρώτων κλάδων μνημονεύομεν τα έξης έργα: «Περί των επτά κατά φιλοσοφίαν αιρέσεων», «Περί αγαθών και κακών», «Περί πλούτου και πενίας», «Περί αλυπίας», «Περί αρχαίας κωμωδίας».\nΠοίημα υπό τον τίτλον «Ερμής». Εκ των μαθηματικών, περίφημον είναι το λεγόμενον «Κόσκινον του Ερατοσθένους». Τούτο ή είναι ο τίτλος έργου απολεσθέντος, ή μέθοδος μαθηματική. Κατ' αυτό, υποδηλούται τρόπος ευρέσεως των πρώτων αριθμών δια πρώτην φοράν απαντώμενος εις την αρχαίαν επιστήμην. Σπουδαία είναι επίσης η λύσις του δηλίου προβλήματος, ως τουλάχιστον αύτη διεσώθη υπό του Ευτοκίου. Η γνώμη του Γερμανού γλωσσολόγου Χίλλερ περί μη αυθεντικότητος της λύσεως του δηλίου προβλήματος του Ερατοσθένους, ελέγχεται πάντη ανακριβής.\nΕκ των αστρονομικών του έργων σημειούμεν τα «Ακροθεσίαι», «Καταστερισμοί». Τα «Ολυμπιονικά» ήτο έργον δια του οποίου καθώριζε τρόπον χρονολογικής κατατάξεως των ιστορικών γεγονότων και τοιούτον έργον παρουσιάζεται δια πρώτην φοράν εις την ιστορίαν των Επιστημών.\nΑναφέρεται επίσης ότι υπελόγισε την λόξωσιν της Εκλειπτικής, υπολειφθείς πολύ ολίγον της αληθούς τιμής. Αύτη είχεν υπολονισθή και επί της εποχής του Ευκλείδου, όχι όμως με τόσην ακρίβειαν.\nΟ υπολογισμός του μήκους του μεσημβρινού της γης, γενόμενος δια πρώτην φοράν υπό του Ερατοσθένους, προκαλεί τον θαυμασμόν των νεωτέρων δια την απλότητα αλλά και δια την επινόησιν του Ερατοσθένους (Σχήμα 1). Ανεφέρθη εις τον Ερατοσθένη ότι εις την πόλιν Συήνην, κειμένην 5000 στάδια νοτίως της Αλεξανδρείας ο Ήλιος αντικατοπτρίζεται την 21 ην Ιουνίου την μεσημβρίαν εις το κέντρον φρέατος.\nΤούτο σημαίνει ότι ο Ήλιος ευρίσκεται επί της κατακόρυφου. Εις την Αλεξάνδρειαν, την αυτήν ημέραν και ώραν, αι ακτίνες του Ηλίου εσχημάτιζον μετά της κατακόρυφου ΒΚ γωνίαν α, η οποία είναι ίση προς την γωνίαν β, την οποίαν σχηματίζουν η κατακόρυφος της Συήνης και η κατακόρυφος της Αλεξανδρείας.\nΟ Ερατοσθένης εμέτρησε την γωνίαν α και εύρεν αυτήν 7 μοίρας και 12 πρώτα λεπτά. Εσκέφθη δε ότι αφού εις τας 7 μ. και 12 π.λ. αντιστοιχεί μήκος 5000 σταδίων, εις τας 360 μοίρας, αι όποιαι είναι 50 φοράς μεγαλύτεροι των 7 μ. και 12 π. λ. θ' αντίστοιχα μήκος 250.000 σταδίων. Το μήκος τούτο, με 164 μ. το αττικόν στάδιον είναι 41.000 χιλιόμετρα. Τόσην εύρε την περίμετρον της Γης ο Ερατοσθένης υπολειφθείς της αληθούς κατά 1000 περίπου χιλιόμετρα. Το μικρόν τούτο λάθος οφείλεται εις το ότι η απόστασις Συήνης - Αλεξανδρείας δεν είναι 5000 στάδια (820 χιλιόμ.) αλλά ολίγον μικρότερα, ήτοι 800 χιλιόμετρα.


Ο... συγγενής και η σύντροφος | Η Εφημερίδα των Συντακτών\nΑΠΟΔΥΤΗΡΙΑ 02.06.2016, 06:09\nΟ... συγγενής και η σύντροφος\nΟλο και προκύπτουν νεότερα στοιχεία από το Μεξικό για την υπόθεση της απαγωγής του Αλαν Πουλίδο. Οι «σκανδαλοθηρικές» εφημερίδες αφήνουν (σοβαρά) υπονοούμενα για τον ρόλο της συντρόφου του παίκτη Ιλεάνα Σάλας στην όλη ιστορία, ενώ κάποιες άλλες αποκαλύπτουν και… συγγένεια του Πουλίδο με κάποιον εκ των απαγωγέων.\nΠρόκειται για τον Οσβάλντο Βελάσκες, ο οποίος έχει μάλιστα συλληφθεί και είναι ξάδερφος εξ αγχιστείας του ποδοσφαιριστή του Ολυμπιακού, αφού είναι παντρεμένος με την ξαδέρφη του! Οι αρχές υποστηρίζουν μάλιστα ότι αυτός είναι ο «εγκέφαλος» του σχεδίου και ανήκει σε συμμορία που διακινεί ναρκωτικά και κάνει απαγωγές.\nΚι όσο για τα αθλητικά έντυπα; Βάζουν μία άλλη παράμετρο, καθώς αναφέρουν ότι υπάρχει ενδιαφέρον από την Τσίβας για την απόκτηση του Πουλίδο και σημειώνουν ότι εντός των ημερών θα γίνουν και οι σχετικές επαφές με τον Ολυμπιακό.\nΣε απόλυτη αντίθεση με ό,τι συνέβη στην περίπτωση του Πογέτ, ο οποίος ήταν αποκλειστική επιλογή του και έτρεξε το θέμα μόνος του μέχρι να μπει ο Ουρουγουανός στο γραφείο του Μελισσανίδη, ο Μιλοβάνοβιτς δεν έκανε αισθητή την παρουσία του στη διαδικασία για τον νέο προπονητή.\nΣτα δύο από τα τρία ραντεβού με τους βασικούς υποψήφιους, δεν ήταν καν παρών. Μάλιστα στη συνάντηση με τον Φινκ, παρότι αποτέλεσε πρόταση του ίδιου του Μιλοβάνοβιτς, ο Μπάγεβιτς επέλεξε να μην τον πάρει μαζί του και να τον συνοδεύσει μόνον η Αγγελική Αρκάδη.\nΤα «κονέ», τόσο με τον Μοντανιέ όσο και με τον Αρουαμπαρένα, έκανε ο αρχισκάουτ της ΑΕΚ, Αλεσάντρο Ντε Μπαρτόλο.\nΟ ενεργός ρόλος που έχει διαδραματίσει η ελληνική ομοσπονδία του μπάσκετ στην κίνηση της FIBA να διοργανώσει το δικό της Champions League και να αντιπαρατεθεί δυναμικά στην Ευρωλίγκα και το Γιούροκαπ επιβεβαιώθηκε με την τοποθέτηση του Ελληνα παράγοντα, Πάτρικ Κομνηνού, στη θέση του γενικού διευθυντή της νέας διοργάνωσης.\nΟ Κομνηνός, αν και είναι μεταγραφή από το ποδόσφαιρο, αφού έχει διατελέσει γενικός διευθυντής της Super League και στέλεχος της UEFA ως υπεύθυνος του κανονικού (δηλαδή του ποδοσφαιρικού) Champions League, παρακολουθεί εδώ και πολλά χρόνια τις εξελίξεις στο μπάσκετ.\nΕίπε το μεγάλο αντίο\nΥστερα από 44 χρόνια από την πρώτη στιγμή που δούλεψε ως φυσιοθεραπευτής στην ΑΕΚ, ο Νίκος Πανταζής ανακοίνωσε πριν από το ματς με τον Πανιώνιο την απόφασή του να αποσυρθεί. Μορφή συνυφασμένη με την ΑΕΚ όσο λίγοι. Δεν το σεβάστηκαν βέβαια όλοι αυτό. Με το που ανέλαβε ο Ντέμης Νικολαΐδης την ΠΑΕ το καλοκαίρι του 2004, η απομάκρυνσή του για να προσληφθεί ο προσωπικός του φυσιοθεραπευτής Χρήστος Καρβουνίδης ήταν από τις πρώτες κινήσεις της νέας διοίκησης. Η τάξη αποκαταστάθηκε το καλοκαίρι του 2009, με Μπάγεβιτς στον πάγκο και Ντέμη εκτός ΑΕΚ.\nΠάντως όσοι οπαδοί της ΑΕΚ θεωρούν πως ο Τζιμπούρ δεν πρέπει να είναι στην ομάδα και την επόμενη σεζόν, μάλλον θα πρέπει να είναι χαρούμενοι που τελικά δεν προχώρησε το θέμα του Γερμανού Τόρστεν Φινκ. Και αυτό γιατί ο Γερμανός, που τον ξέρει από πέρσι στον ΑΠΟΕΛ, είπε στον Μπάγεβιτς πως τον θεωρεί την προφανή επιλογή για την επίθεση και δεν έβλεπε λόγο για μεταγραφή νέου βασικού φορ, εφόσον υπάρχει ο Τζιμπούρ…\nΠαραμονή Νάνο από την… παραλία!\n«Chat» με φίλους του Παναθηναϊκού από τον Αστέρα της Βουλιαγμένης όπου έκανε το μπάνιο του πραγματοποίησε χθες ο Νάνο, αποκαλύπτοντας μάλιστα ότι θα διατηρηθεί στο υλικό της ομάδας και τη νέα σεζόν. «Θα μείνω στον Παναθηναϊκό, μην ανησυχείτε. Εχω ακόμα έναν χρόνο συμβόλαιο και δεν φεύγω.\nΚανένας από τη διοίκηση δεν μου έχει πει το αντίθετο. Επομένως θα φύγω για διακοπές και θα επιστρέψω. Είμαι πολύ ευχαριστημένος. Επαιξα 105 παιχνίδια κι αυτό είναι πολύ σημαντικό για μένα. Ηταν μια δύσκολη σεζόν με σκαμπανεβάσματα και τώρα είναι η ευκαιρία να ξεκουραστούμε λίγο», τόνισε ο Ισπανός αριστερός μπακ.\nΘετικός για ανανέωση ο Μπεργκ\nΤην ύπαρξη διαπραγματεύσεων με τη διοίκηση του Παναθηναϊκού για επέκταση του συμβολαίου του επιβεβαίωσε ο Μάρκους Μπεργκ, σε συνέντευξη που παραχώρησε στο «P4 Värmland», μία μέρα μετά την αναμέτρηση με την ΑΕΚ στο ΟΑΚΑ για τα πλέι οφ. «Η αλήθεια είναι ότι αμέσως μετά το ντέρμπι με την ΑΕΚ, αν με ρωτούσε κανείς, θα έλεγα ότι θέλω να φύγω από την Ελλάδα γιατί ένιωθα πολύ θυμωμένος και πικραμένος. Παρ’ όλα αυτά νιώθω πολύ ωραία στην Ελλάδα. Θα πρέπει να έρθει κάτι πραγματικά εξαιρετικό για να φύγω. Θα δούμε τις επιλογές το προσεχές καλοκαίρι, έχουμε ξεκινήσει τις συζητήσεις για την ανανέωση του συμβολαίου μου».\nΕβγαζε «μάτι» από χιλιόμετρα τι θα συμβεί στην Τούμπα από τον Αρετόπουλο, από τη στιγμή που στο πιο σημαντικό ματς των πλέι οφ η ΚΕΔ όρισε απροκάλυπτα έναν διαιτητή που βρίσκεται στα δικαστήρια με το «τριφύλλι» και είχε δώσει πέναλτι έξω από την περιοχή εις βάρος του στο ίδιο γήπεδο.\nΟ Παναθηναϊκός φώναζε γιατί το έβλεπε να έρχεται, αλλά ουδείς ασχολήθηκε. Τι πιο υγιές και αυτονόητο, για παράδειγμα, από το να βγει ένα κοινό αίτημα του Παναθηναϊκού με τον ΠΑΟΚ για την εξαίρεση του συγκεκριμένου διαιτητή; Ο καθένας ωστόσο στην Ελλάδα κοιτάζει την πάρτη του και αυτό δεν πρόκειται να αλλάξει ποτέ όση ισονομία κι αν επικαλούνται άπαντες.\nΣιγά μην του το πουν\nΕνα «tweet» του Ντιέγκο Μπουονανότε, σε σχέση με τους στόχους της ΑΕΚ για την επόμενη σεζόν, βγάζει το νόημα πως βλέπει τον εαυτό του στην ομάδα και του χρόνου. Βέβαια διαφορετική είναι η άποψη που υπάρχει αυτή τη στιγμή εντός ΑΕΚ. Μόνο που δεν πρόκειται να του μιλήσουν για διαδικασία λύσης του συμβολαίου, αν δεν διαπιστώσουν πρώτα τι περιθώριο υπάρχει για να βρουν κάποια πρόταση για τον Αργεντινό. Γιατί αν του το πουν από τώρα, σιγά μην τους έρθει πρόταση. Να δούμε βέβαια και την άποψη του νέου προπονητή για τον παίκτη.\nΟ Γιώργος Τζαβέλλας αναδείχθηκε κορυφαίος παίκτης του ΠΑΟΚ στη σεζόν όχι μόνο από τον κόσμο, αλλά και από τους συμπαίκτες του. Ο ίδιος όταν ρωτήθηκε για τον ποιον θεωρεί MVP ανέφερε χωρίς δεύτερη σκέψη το όνομα του Αλέξανδρου Τζιόλη. «Τα δίνει όλα για την ομάδα, πολύ καλός παίκτης και προσωπικότητα», εξήγησε για την επιλογή του.\nΟι παίκτες του ΠΑΟΚ έκαναν φέτος τη μεγαλύτερη σε διάρκεια σεζόν από όλους τους άλλους συναδέλφους τους σε ελληνικές ομάδες. Λογικό και επόμενο, λοιπόν, να ξεχυθούν σε διάφορους τουριστικούς προορισμούς για να απολαύσουν λίγες εβδομάδες χαλαρότητας.\nΕχει την… ψώρα\nΟ Γιώργος Αρβανιτίδης θέλει να εμπλακεί στη Βέροια και όπως λένε άνθρωποι που είναι κοντά του «έχει ακόμη την ψώρα του παράγοντα». Το θέμα είναι ότι σε σχέση με τον Παπαθανασάκη μπορεί να διαθέσει και πολύ περισσότερο χρήμα. Γι’ αυτό και άνθρωποι που γνωρίζουν δίνουν πολλές πιθανότητες στο σενάριο.\nΑΠΟΔΥΤΗΡΙΑ 04.07.2017, 06:24\nΟ ρόλος Ταχτσίδη\nΘεωρητικά ο Παναγιώτης Ταχτσίδης έρχεται στον Ολυμπιακό για να πάρει τη θέση του Ανδρέα Μπουχαλάκη, ο οποίος πρόκειται να δοθεί δανεικός στη Νότιγχαμ Φόρεστ. Ολα αυτά, βέβαια, με την προϋπόθεση να ολοκληρωθεί...\nΑΠΟΔΥΤΗΡΙΑ 11.01.2017, 06:52\nΟ υπηρεσιακός του υπηρεσιακού\nΠίσω από κάθε πρόβλημα που ταλαιπωρεί την ΑΕΚ αυτή την περίοδο υπάρχει κάποιο άλλο βαθύτερο που σε βγάζει σε ελλείψεις βασικές σε οργανωτικά ζητήματα. Ας πούμε, αν η ΑΕΚ είχε αυτή τη στιγμή έναν προπονητή στην...


Καλή σεζόν με παρουσία στην 8άδα εύκολα - RedView.gr\nΞεκίνησε και η Euroleague και σιγά σιγά μπαίνουμε σε κανονικούς ρυθμούς στα σπορ αλλά και εδώ στο RedView.gr αφού θα έχουμε υλικό για γράψιμο. Σειρά έχει ο ερασιτέχνης για να μπούμε για τα καλά στην αθλητική σεζόν παρέα με τον COVID19 που έχει αλλάξει τα πάντα.\nΧθες ήθελα να γράψω κείμενο πριν το ξεκίνημα, αλλά δεν πειράζει το γράφω τώρα. Η χθεσινή ήττα δεν με επηρεάζει καθόλου και δεν θα αλλάξω ούτε τόνο από αυτά που θα έγραφα χθες.\nΟ Ολυμπιακός φέτος θα είναι πάρα πολύ καλύτερος από τις τελευταίες χρονιές και μετά τη Σφαιρόπουλου εποχή. Δεν ξέρω τι στόχους έχουν θέσει στην ΚΑΕ, αλλά προσωπικά με αυτό το ρόστερ την 8άδα την έχουμε εύκολα.\nΞέρω ξέρω, πολλοί όταν θα διαβάζουν αυτό το κείμενο και μετά την ήττα από Ζαλγκίρις, θα λένε “τι μας γράφει ο π@π@ρας”, άλλοι θα γελάνε και κάποιοι ίσως προβληματιστούν και αναρωτηθούν γιατί το γράφω αυτό.\nΞέρετε το εύκολο όταν γράφεις δημόσια και έχεις άποψη, είναι να πηγαίνεις safe και σύμφωνα με ότι είδες εκείνη τη στιγμή, χωρίς να πάρεις ρίσκο. Πολλές φορές εάν γράφεις σε κάποιο μέσο ίσως ρίχνεις και τον πήχη για να είσαι μέσα σε αυτό που γράφεις. Άλλοι γράφουν αυτά που θέλουν να διαβάσουν οι αναγνώστες τους, ο καθένας όπως το βλέπει.\nΕγώ προτιμώ να ρισκάρω αλλά όχι να γράφω για να γράφω, αλλά σύμφωνα με κάποια πράγματα που βλέπω αλλά έχοντας βάλει προτεραιότητα σε κάποια άλλα ζητήματα. Έτσι διαβάζω και αγώνες όταν προτείνω στο στοίχημα αγώνες του NFL στο Stoiximaview.gr και σας πηγαίνω ταμείο.\nΠέρυσι τέτοια εποχή όταν χάναμε από τη Βιλερμπάν είχα γράψει ότι ο Ολυμπιακός θα έχει καλή ομάδα και σε επόμενα κείμενα είχα επίσης γράψει ότι στόχος είναι να τερματίσει πάνω από τον ΠΑΟ στην κανονική περίοδο. Αν και ξεκίνησε στραβά όσο προχωρούσε η σεζόν η ομάδα κάπως έφτιαχνε και πλησίασε στις 2 νίκες διαφορά μέχρι που ήρθε ο COVID και έγινε ότι έγινε, με το μομέντουμ υπέρ μας όμως. Κοιτάζοντας και την 8άδα που πέρυσι ήταν ο στόχος, έτσι όπως είχε φτιαχτεί η ομάδα.\nΦέτος 2 Οκτωβρίου γράφω ότι η 8άδα είναι σίγουρη και έχουμε βλέψεις για πιο πάνω, για καλύτερο πλασάρισμα.\nΗ σεζόν όπως βλέπουμε θα είναι πολύ διαφορετική και περίεργη. Χωρίς κόσμο στις εξέδρες ή έστω ένα ποσοστό στο μέλλον, το καυτή έδρα που δεν περνάς δεν θα υπάρχει, οπότε όλοι οι αγώνες θα είναι πιο ισορροπημένοι. Αυτό που θα παίξει ρόλο θα είναι η ταλαιπωρία με τα ταξίδια σε κάθε χώρα, γιατί με τα υγειονομικά πρωτόκολλα οι ομάδες προβλέπω να υποστούν ταλαιπωρία.\nΤέλος σημαντική παράμετρος είναι ο ιός που θα χτυπάει τις ομάδες και ο εκάστοτε προπονητής θα πρέπει σε μικρούς χρόνους να αλλάζει και να προσαρμόζει τα πλάνα του διαφορετικά, από ότι έχει δουλέψει.\nΔεν θα είναι εύκολη χρονιά για καμία ομάδα, δεν πιστεύω θα υπάρχουν ομάδες που θα πηγαίνουν τρένο που λέμε, όλοι θα κάνουν ήττες που άλλες φορές δεν τις υπολόγιζαν σύμφωνα με τις δυναμικές των αντιπάλων τους.\nΟ Μπαρτζώκας μόνο τυχαία δεν έχει κρατήσει παίκτες που ήταν για να πάνε δανεικοί, και θέλει να έχει ένα γεμάτο ρόστερ. Χθες μόνο τυχαία δεν έπαιξαν και οι 12 που είχε στο ρόστερ, όλοι θα έχουν χρόνο και ρόλο, δεν θα είναι όπως παλιά που τραβούσαν το κουπί οι 8-9 και οι άλλοι απλώς συμπλήρωναν τη 12άδα.\nΝαι χάσαμε έναν αγώνα που έδειχνε ότι τον είχαμε εύκολα, ε και; Η πρώτη φορά στην ιστορία μας γίνεται αυτό ή θα είναι η τελευταία; Καπάκια θα πάμε ΟΑΚΑ όμως και θα κάνουμε το διπλό (ρίξτε το και στοίχημα αυτό με χάντικαπ -7.5).\nΈτσι είναι το μπάσκετ έτσι είναι η Euroleague, και η Εφές έχασε στην έδρα της από τη Ζενίτ, μια Εφές που πέρυσι ήταν φαβορί για μεγάλα πράγματα με διαστημικό Λάρκιν.\nΗ Euroleague δεν είναι ένας αγώνας, μια ήττα, μια νίκη, είναι ένας μαραθώνιος όπου θα έχει νίκες και σίγουρα ήττες, είπαμε τρένο δεν θα πάει κανένας.\nΟ Ολυμπιακός λοιπόν φρόντισε ο Μπαρτζώκας να είναι γεμάτος παντού, να έχει παίκτες για να έχει λύσεις ανά πάσα στιγμή ότι και να τύχει στην ομάδα (τραυματισμοί, ιός κτλ).\nΑπέκτησε τον Σλούκα που μπορεί να πέρασε στο χαλαρό η επιστροφή του, επειδή τον είχαμε δικό μας, αλλά η μεταγραφή είναι αυτό που λέμε από το πάνω πάνω ράφι και μαζί με Σπανούλη θα είναι τα στηρίγματα στην περιφέρεια.\nΈνας ΒΣ7 που στα 38 του παίζει λες και είναι 30άρης, όπου ακόμα κάνει τις ίδιες κινήσεις και ακόμα δεν μπορούν να τον σταματήσουν ώρες ώρες. Σίγουρα ο ρόλος του δεν θα είναι να παίζει 30λεπτα όπως παλιά, αλλά να δίνει αυτή την ποιότητα που η ομάδα θα χρειάζεται, θα δίνει αυτό που ξέρει να κάνει χρόνια και χρόνια.\nΑπό τους ξένους είμαι ευχαριστημένος στην περιφέρεια με Τζέκινς, Χάρισον, Μακίσικ, να έχουν έρθει και ο Μπαρτζώκας να ξέρει στο 100% τι μπορεί και τι θέλει να πάρει από τον καθένα.\nΓια τους ψηλούς που έχει αρχίσει μια μουρμούρα αμπασκετοσύνης, να γράψω ότι ο Χασάν Μαρτίν το καλοκαίρι ούτε εμένα μου γέμιζε το μάτι, αλλά το παιδί είναι ένα κτήνος. Όταν αφομοιώσει το παιχνίδι της ομάδας θα γίνει το 5άρι του εκατομμυρίου και το επόμενο μήλο της έριδος για πολλές ομάδες.\nΆλλωστε μην πάτε μακριά, τα ίδια άκουγε ο Σφαιρόπουλος μαζί με Μιλουτίνοφ όταν πρωτοήρθε στο λιμάνι, τα ξεχάσατε; ε εδώ είμαι να σας τα θυμίζω τι έλεγαν πολλοί!\nΟ Μπαρτζώκας για να σας το κάνω πιο cents παίζει με undersized ψηλούς, με τέτοιους θα πορευτεί βρέξει χιονίσει, οπότε μην περιμένετε που λέτε μερικοί να πάρουμε ψηλό τύπου Ταβάρες για να αντιμετωπίζει τους “δεινόσαυρους”. Καλά υπάρχουν και βαζέλες που έχουν φάει το χόρτο με το ψέμα που ακούει στο όνομα Big Pappa και λένε ότι ο Ολυμπιακός δεν έχει ψηλούς… κοντός ψαλμός…\nΌχι ότι θα χαλούσε τον coach μια παραμονή Μιλουτίνοφ που είναι εξαιρετική περίπτωση ψηλού, αλλά ο οργανισμός Ολυμπιακός έβαλε αυτού του τύπου ψηλούς στην Euroleague, με αυτό θα προχωρήσουν και ο Μαρτίν γρήγορα θα πάρει το nickname “Beast”.\nΟ Έλις που μας ήρθε πέρυσι προς το τέλος, έχει δείξει τι μπορεί να κάνει, δεν τον φοβάμαι θα βρει τον ρυθμό του και θα κάνει τη δουλειά που θέλει ο προπονητής. Έχουμε δύο πεντάρια που και σκοράρουν και έχουν το ριμπάουντ, αλλά και στην άμυνα είναι δυναμικοί, δεν τους φοβάμαι, δεν προβλέπω αλλαγές εκεί.\nΟ μοναδικός προβληματισμός μου και αυτός που δεν μου έχει κάτσει καλά είναι ο Γάλλος, Λιβιό. Δεν ξέρω, νομίζω ότι είναι πολύ soft για μια θέση που συνήθως πολλές ομάδες έχουν δυναμικά forward. Για εμένα είναι μια σκάλα πιο κάτω από τον Τιλί που είχαμε. Μακάρι να με διαψεύσει αλλά αυτό μου βγαίνει από το παιχνίδι του.\nΠροσωπικά είμαι ευχαριστημένος με τις κινήσεις, υπομονή θέλει και η ομάδα θα βρει τον ρυθμό της. Έναν ρυθμό που έχουν χάσει όλοι οι παίκτες στην Ευρώπη αφού είχαν μεγάλο χρόνο χωρίς μπάσκετ, μια σεζόν που δεν τελείωσε ποτέ και τώρα Οκτώβριο ξεκινάνε να παίζουν.\nΘα το δείτε, μην μένετε στις περσινές εικόνες που είχατε για όλους, θα δείτε αρκετά περίεργα πράγματα στο παρκέ που θα είναι φυσιολογικά, αποτέλεσμα της μεγάλης αποχής αλλά και της όλης κατάστασης που επικρατεί με τον ιό.\nΠροσωπική πρόβλεψη που την ξαναγράφω και εδώ είμαι όπως πάντα, δεν κρύβομαι πίσω από τις λέξεις, η 8άδα είναι σίγουρη και εννοείται δεν έχουμε καμία σχέση με τις βαζέλες που θα είναι πολύ από κάτω μας.\nΤέλος μην βλέπω πάλι κείμενα δημοσιογράφων να γράφουν για την αποχή από την Α1 που θα στοιχήσει σε ρυθμό και άλλες παπάτζες. Πέρυσι ο ΠΑΟ που έπαιζε στην Α1 στις 2 νίκες διαφορά ήταν με κίνδυνο να μείνει εκτός 8άδας και εμείς να τον φτάσουμε.\nΗ Α1 ήταν, είναι και εάν δεν αλλάξουν πολλά, θα παραμείνει το μεγαλύτερο μπασκετικό αστείο. Το πιο γελοίο πρωτάθλημα στην Ευρώπη, με ομάδες να ψηφίζουν 13-1 και μετά να πηδάνε από το καράβι και να μην θέλουν να κατέβουν στο πρωτάθλημα. Άλλες να τους δίνουν wild card που βγήκε σε πλειστηριασμό και να μην την ήθελε κάποιος. Για ένα πρωτάθλημα όπου μικρές ομάδες μαζεύουν ξένους αμφιβόλου ποιότητας παίκτες μόνο και μόνο για να κονομάνε οι μάνατζερ.\nΕδώ και χρόνια έπρεπε να είχε φύγει από το αστείο ο Ολυμπιακός και να κάνει αυτό που κάνει σήμερα με την αναπτυξιακή στην Α2 όπου για μένα, δεν πρέπει να την ανεβάσει ποτέ. Αν ποτέ αλλάξει το σκηνικό στην Α1, βρεθούν χρήματα και έχουμε ΔΥΝΑΤΕΣ ομάδες και όχι σάκους προπόνησης, τότε και μόνο να παίξει, έχοντας παράλληλα και την αναπτυξιακή του ομάδα.\nΘα έρθει και κείμενο με σχολιασμό κλήρωσης Champions League. Για μπάσκετ θα τα ξαναπούμε μετά το νικηφόρο αγώνα με της ζέλες.


«Τσίμπησε» πολύτιμο βαθμό η Βέροια (ΗL) - Sportfm Xania\n«Τσίμπησε» πολύτιμο βαθμό η Βέροια (ΗL)\nΣε ένα από τα χειρότερα παιχνίδια του φετινού πρωταθλήματος, ο Ατρόμητος έμεινε στο ισόπαλο 0-0 με τη Βέροια στο Περιστέρι, με τους φιλοξενούμενους να «τσιμπάνε» σε μία δύσκολη έδρα έναν πολύτιμο βαθμό για την παραμονή τους στην Super League.\nΗ νίκη του Ατρόμητου πριν από μία εβδομάδα απέναντι στον Ολυμπιακό με 3-2, είχε ανεβάσει τις φιλοδοξίες της ομάδας του Περιστερίου αναφορικά με τη συνέχεια του πρωταθλήματος. Μοναδικός στόχος στην εντός έδρας αναμέτρηση με τη Βέροια δεν μπορούσε να είναι άλλος από την κατάκτηση της νίκης που θα τον διατηρούσε μία ανέσα από τη 2η θέση της βαθμολογίας.\nΠαρόλα αυτά, σε ένα κάκιστο παιχνίδι και από τις δύο ομάδες το τελικό 0-0 αντικατοπτρίζει απόλυτα την εικόνα της αναμέτρησης με τη Βέροια να παίρνει έναν σημαντικό βαθμό στην προσπάθειά της για την παραμονή στην κατηγορία.\nΑπό το ξεκίνημα, οι δύο ομάδες προσπάθησαν να διαφυλάξουν το μηδέν στην άμυνά τους και επιθετικά δεν ρίσκαραν καθόλου περιμένοντας απλά ένα λάθος από την αντίπαλη ομάδα. Η σημαντικότερη ευκαιρία του παιχνιδιού έλαβε μέρος στο πρώτο ημίχρονο όταν ο Μοκάκε βρέθηκε απέναντι στον Ράντμαν με το σουτ του να πηγαίνει λίγο άουτ. Στην επανάληψη η Βέροια έμεινε ακόμα περισσότερο πίσω.\nΟ Ατρόμητος πήρε τα ηνία του αγώνα χωρίς όμως να μπορεί να δημιουργήσει σημαντικές ευκαιρίες, οι οποίες και για τις δύο ομάδες ήταν μετρημένες στα δάκτυλα του ενός χεριού με το τελικό 0-0 να είναι και το δικαιότερο αποτέλεσμα, καθώς καμία από τις δύο ομάδες δεν άξιζε τη νίκη.\nΑΤΡΟΜΗΤΟΣ: Ράντμαν, Σκόνδρας. Φυτανίδης, Λαζαρίδης, Ταυλαρίδης, Μπρίτο, Επστάιν, Πίτου (64’ Σουμπίνιο), Ουντόζι (64΄ Ναπολεόνι), Καραμάνος (76’ Κούτσι), Καραγκούνης.\nΒΕΡΟΙΑ: Λόπεζ, Σνάουτσνερ, Ορέστες, Πέρεζ, Γεωργέας (67’ Καλτσάς), Καλογέρης, Ολαϊτάν, Μοκάκε (64’ Κόστλι), Ιωάννου. Τζημογιάννης.\nPREVIOUS POST Previous post: Γ΄ΕΠΣΧ: Με χατ-τρικ του Βογιατζάκη το «τρίποντο» ο Σαμψών\nNEXT POST Next post: Με Μήτρογλου «δραπέτευσε» από την Τρίπολη (HL)


Βρείτε υπέροχες τιμές στην AVIS Car Rental Ενοικίαση αυτοκινήτου Nabeul | 100% αυτοκίνητα! Κοιτάξτε & Κλείστε εδώ!\nΟι καλύτερες ενοικιάσεις αυτοκινήτων στο Nabeul, Τυνησία. Χωρίς κρυφές χρεώσεις. Δωρεάν ακύρωση\nΕνοικίαση AVIS Nabeul\nΣυμβουλές ενοικίασης αυτοκινήτου στο Nabeul\nΟι ενοικιάσεις αυτοκινήτων από τη AVIS Car Rental στη Nabeul αξιολογήθηκαν από + πελάτες με βαθμολογία 0/10. Το φθηνότερο αυτοκίνητο από τη AVIS Car Rental στη Nabeul είναι το Fiat Palio της κατηγορίας ενοικιαζόμενων αυτοκινήτων Mini. Η τιμή της είναι μόνο 40,46 € την ημέρα.\nΟι περισσότεροι πελάτες μας συνήθως κάνουν κράτηση αυτοκινήτων κατηγορίας ενοικιαζόμενων αυτοκινήτων Οικονομικό στις Τυνησία. Το φθηνότερο αυτοκίνητο Οικονομικό από τοην AVIS Car Rental στο Nabeul παρουσιάζεται από την Fiat Punto με 42,15 € ανά ημέρα.\nΗ Europcar είναι η εταιρεία ενοικίασης αυτοκινήτων με την υψηλότερη βαθμολογία πελατών στο Nabeul με μέσο όρο βαθμολογίας 6.2/10, με βάση 50+ κριτικές πελατών. Το φθηνότερο όχημα από την Europcar είναι το Kia Picanto κατηγορίας ενοικιαζόμενων αυτοκινήτων Mini για 25,73 € την ημέρα.\nΌσο για το πιο δημοφιλές στην ομάδα ενοικιαζόμενων αυτοκινήτων στη Τυνησία, το οποίο είναι το Οικονομικό, το φθηνότερο αυτοκίνητο από την Europcar στο Nabeul είναι της Hyundai i20, με χρέωση 27,09 € ανά ημέρα.\nΤο φθηνότερο ενοικιαζόμενο αυτοκίνητο στο Nabeul είναι το Kia Picanto από την Europcar. Η τιμή του είναι μόνο 25,73 € ανά ημέρα. Η Europcar αξιολογήθηκε από 50+ πελάτες με μέσο όρο βαθμολογίας 6.2/10.\nΠληροφορίες για AVIS στo Nabeul\nAVIS ενοικιαζόμενα αυτοκίνητα κοντά στην Nabeul\nAVIS στο Enfidha Αεροδρόμιο 49.34 Χλμ / 30.66 Μ\nΕνοικίαση αυτοκινήτου κοντά στην Nabeul\nEnfidha Αεροδρόμιο (NBE) 49.34 Χλμ / 30.66 Μ\nΣυγκρίνετε τιμές ενοικίασης αυτοκινήτου από όλους τους παροχείς στο Nabeul. Λάβετε φθηνές τιμές για AVIS ενοικιάσεις αυτοκινήτων


Η ασφαλιστική που κάνει το κόκκινο… στάση ζωής\nNewsIT / Ελλαδα / Η ασφαλιστικη που κανει το κοκκινο… σταση ζωης\n01.02.2021 | 15:20\nΌσα δεν φέρνει ο χρόνος, τα φέρνει η στιγμή… έτσι δεν λένε;\nΣαν τις στιγμές που ενώ περπατάτε αμέριμνοι, είσαστε στη δουλειά σας ή κάνετε οτιδήποτε άλλο σε μια φυσιολογική για εσάς καθημερινότητα, χτυπάει το τηλέφωνο και τα νέα από την άλλη άκρη της γραμμής δεν είναι καλά. Κάποιος φίλος, γνωστός, συγγενής που θα χρειαστεί εκτάκτως ιατρική περίθαλψη ή ίσως έχει μείνει με το αυτοκίνητό του ή ακόμα συνέβη μια αναποδιά στην επιχείρησή του και σας καλεί πρώτο εσάς για να του πείτε τι να κάνει. Πού να απευθυνθεί ή έστω να ακούσει μια γνώριμη φωνή στο ακουστικό να τον καθησυχάζει. Να του επιβεβαιώσει ότι όλα θα πάνε καλά.\nΤέτοιες στιγμές δεν συμβαίνουν μόνο σε φίλους και γνωστούς. Συμβαίνουν και σε εμάς. Και όσο παρήγορη κι αν είναι η υποστήριξη και η συμπαράσταση των αγαπημένων μας προσώπων δεν μπορεί να αντικαταστήσει την προστασία και τη φροντίδα μιας ασφαλιστικής εταιρείας. Αρκεί να έχετε κάνει τη σωστή επιλογή για εσάς.\nΑυτή η επιλογή, σήμερα, είναι η Generali Ασφαλιστική.\nΠιστή στις αξίες που την ακολουθούν εδώ και 135 χρόνια, η Generali υπηρετεί με πάθος εκατομμύρια ασφαλισμένους σε όλο τον κόσμο. Στέκεται ακοίμητος φρουρός στο πλευρό τους, προσέχει τις ζωές, τα υπάρχοντα, όλα όσα έχουν αξία για εκείνους. Και το κυριότερο, είναι μια εταιρεία που εξελίσσεται μαζί με τις ζωές σας και επιδιώκει να βρίσκεται πάντα ένα βήμα μπροστά από τις εξελίξεις στην ασφαλιστική αγορά. Και πιο συγκεκριμένα τις καθορίζει!\nΑυτό άλλωστε δηλώνει και με την πρόσφατη επικοινωνία της Reditude (Red Attitude), που σίγουρα έχετε πετύχει στους τηλεοπτικούς σας δέκτες. H φιλοσοφία της Generali εκφράζεται μέσα από το κόκκινο χρώμα της που χρόνια τώρα αποτελεί την ξεχωριστή υπογραφή της. Κόκκινο όπως το πάθος της για να βρίσκει πάντα νέες λύσεις για τους ασφαλισμένους. Όπως η δημιουργικότητά της για να προσφέρει παροχές με άμεσο και απλό τρόπο. Και όπως η ενσυναίσθηση με την οποία αντιμετωπίζει όλους όσους την εμπιστεύονται. Κόκκινο, λοιπόν, όχι απλά ως χρώμα. Αλλά ως στάση ζωής.\nΥγεία, σπίτι, αυτοκίνητο, επιχείρηση όλα κάτω από την ομπρέλα του Generali Caring Insurance Ecosystem\nΤο κόκκινο της Generali έρχεται να συμπληρώσει το παζλ της νέας φιλοσοφίας της που έχει εγκαινιάσει εδώ και ένα χρόνο. Το Generali Caring Insurance Ecosystem. Ένα νέο μοντέλο λειτουργίας της ασφάλισης που αντιμετωπίζει ολιστικά κάθε πτυχή της ζωής του εκάστοτε ασφαλισμένου με ευέλικτες λύσεις που ταιριάζουν στις ανάγκες του και με σύμμαχο την τεχνολογία για να του παρέχει όχι μόνο προστασία αλλά φροντίδα και υποστήριξη σε κάθε του βήμα με καινοτόμα εργαλεία και εφαρμογές που ξεφεύγουν από τα όρια της παραδοσιακής ασφάλισης.\nΦροντίδα για τον άνθρωπο δεν σημαίνει, όμως μόνο φροντίδα για τους ασφαλισμένους. Σημαίνει φροντίδα και για τους ασφαλιστικούς διαμεσολαβητές. Γι’ αυτό το Generali Caring Insurance Ecosystem προσφέρει και σε αυτούς έξυπνα και ψηφιακά εργαλεία διαχείρισης για να μπορούν να ανταπεξέρχονται ανά πάσα στιγμή στα αιτήματα των πελατών τους και να αποτελούν αναπόσπαστο κομμάτι επικοινωνίας στις διεκδικήσεις τους.\nΤεχνολογία με έμφαση στην ανθρώπινη επικοινωνία και επαφή. Αυτό πρεσβεύει η Generali όπου με τον άνθρωπο πάντα στο επίκεντρο πλαισιώνει πλέον όλα τις τα ασφαλιστικά προγράμματα με τα εργαλεία εκείνα που θα τον υποστηρίξουν με το πάτημα ενός κουμπιού ανά πάσα ώρα και στιγμή, όπου κι αν βρίσκεται. Και πώς το πετυχαίνει αυτό;\nΕφαρμογές και ψηφιακά εργαλεία γίνονται οι σύμμαχοί μας για μια καλύτερη ζωή!\nΌλα τα ασφαλιστικά προγράμματα της Generali συνοδεύονται και από έξυπνα ψηφιακά εργαλεία για εξατομικευμένες παροχές και συμβουλές.\nΠάρτε για παράδειγμα το Life On. Το νέο Οικοσύστημα Υγείας της Generali. Το οποίο, όχι μόνο διαμορφώνετε μόνοι σας μέσα από το «do it yourself» εργαλείο στο site της Generali αλλά σας δίνει πρόσβαση σε υπηρεσίες όπως:\nMy e-Doctor για τηλεσυνεδρίες με γιατρούς όλων των ειδικοτήτων και μια πρώτη εκτίμηση των συμπτωμάτων σας\nΜy e-Gym για να διαμορφώσετε μόνοι σας μέσα από μια μεγάλη ποικιλία video το δικό σας πρόγραμμα γυμναστικής, να παρακολουθήσετε live gym sessions και πάντα με την καθοδήγηση προπονητών των Holmes Place\nMy Health IQ όπου έχετε στο κινητό σας έναν life coach για να καταγράφετε τις καθημερινές σας συνήθειες σε διατροφή, φυσική δραστηριότητα, διάθεση, να διαμορφώνετε το προσωπικό σας σκορ υγείας και να λαμβάνετε tips για να βελτιώσετε τον τρόπο ζωής σας\nΣυνεργασία με διαιτολόγους & διατροφολόγους της Affidea για να σας καταρτίσουν το δικό σας πλάνο διατροφής\nΚαι πρόσβαση στους ειδικούς ψυχικής υγείας της Melapus\nΑν πάλι, επιλέξετε το πρόγραμμα ασφάλισης αυτοκινήτου Speed, πέρα των ευέλικτων λύσεων που μπορείτε να επιλέξετε πάνω στις ανάγκες σας, έχετε στη διάθεσή σας τα:\nMyDrive. Μια εφαρμογή που καταγράφει την οδηγική σας συμπεριφορά, δίνοντάς σας tips ασφαλούς οδήγησης και σας επιβραβεύει με προνόμια και εκπτώσεις στα ασφάλιστρα του αυτοκινήτου σας\nRoad Assistance. Οδική βοήθεια σε real time από το κινητό σας με δυνατότητα παρακολούθησης της πορείας του οδηγού μέχρι να φτάσει σε εσάς\nΌπως βλέπετε η Generali έχει φροντίσει όλες οι υπηρεσίες και παροχές των καλύψεών σας να διασυνδέονται και να αλληλεπιδρούν από ένα ενιαίο σημείο πρόσβασης. Το κινητό, το tablet σας ή και τον υπολογιστή σας. Γι’ αυτό και όλα τα ψηφιακά εργαλεία αλλά και η διαχείριση των καλύψεων σας τελικά συναντώνται στην επιτομή των εφαρμογών της Generali. To My Generali!\nMyGenerali: Ασφάλεια σε κάθε σας βήμα!\nΠάρτε τον έλεγχο της ασφάλισης στα χέρια σας έχοντας στη διάθεσή σας το My Generali και μέσα από μία μόνο εφαρμογή διαχειριστείτε όλα όσα αφορούν τις παροχές και υπηρεσίες των προγραμμάτων σας.\nΕνημερωθείτε ανά πάσα στιγμή για το πρόγραμμά σας και αποθηκεύστε τα έγγραφα που σας αφορούν.\nΚλείστε ραντεβού με γιατρό, πραγματοποιήστε την αναγγελία της νοσηλείας σας και καταγράψτε τη ζημιά του οχήματός σας online.\nΔημιουργήστε ένα νέο αίτημα και παρακολουθήστε την πορεία του από την υποβολή μέχρι την ολοκλήρωσή του.\nΚαταγράψτε τη ζημιά του οχήματός σας με video κλήση\nΚαλέστε έκτακτη βοήθεια όπου κι αν βρίσκεστε είτε για θέμα υγείας, είτε αυτοκινήτου\nΠραγματοποιήστε τις πληρωμές σας online ή επιλέξτε τον κατάλληλο για εσάς τρόπο εξόφλησης\nΕπικοινωνήστε με τον ασφαλιστικό σύμβουλο άμεσα και εύκολα\nΓιατί τελικά η ασφάλιση δεν είναι θέμα τύχης, είναι θέμα επιλογής\nΤην επόμενη, λοιπόν, φορά που θα χτυπήσει το τηλέφωνό σας για να γίνετε δέκτης κακών μαντάτων, θα ξέρετε πώς να καθοδηγήσετε σωστά το αγαπημένο σας πρόσωπο. Στην Generali. Εσείς, πάλι, δεν θα χρειαστεί καν να πάρετε τηλέφωνο. Θα ‘χετε όλη την υποστήριξη που θα χρειαστείτε με το πάτημα ενός κουμπιού από το κινητό σας!


Φάρμακο αξίας 1,8 εκ. ευρώ χορηγήθηκε σε βρέφος στο Βενιζέλειο | Creta Voice\nΦάρμακο αξίας 1,8 εκ. ευρώ χορηγήθηκε σε βρέφος στο Βενιζέλειο\nΌπως είπε ο διοικητής του Βενιζελείου Νοσοκομείου Κώστας Τερζάκης, έφερε το σοβαρό αυτό θέμα στο Διοικητικό Συμβούλιο του νοσοκομείου, το οποίο ενέκρινε τη δαπάνη.\nΤο σκεύασμα χορηγήθηκε στο βρέφος και όλοι περιμένουν τη βελτίωση της κατάστασης της υγείας του.\nΤοποθετήθηκαν οι νέοι διοικητές των νοσοκομείων της Κρήτης\nΕκτός ΜΕΘ ο Αρχιεπίσκοπος Κρήτης. Η νοσηλεία…\nΤο κοινωνικό τους πρόσωπο έδειξαν για μια ακόμη φορά…\nTagged Βενιζέλιο, βρέφος, φαρμακο\nPrevious Post: Συνεχίζονται οι εγγραφές στο Σχολείο Δεύτερης Ευκαιρίας Χανίων\nNext Post: Δωρεάν μετακίνηση με ΑΝΕΚ για την κηδεία του Μίκη


TCL Greece | TVs, Soundbar, Smartphone\nΣειρά TCL C81\nΤα εξαιρετικά χρώματα της QLED με Ήχο από την Onkyo\nΑτελείωτες λεπτομέρειες. Νέες οπτικές αισθήσεις.\nΣΕΙΡΑ TCL P71\nTCL QLED τηλεόραση\nΛεπτή τηλεόραση 4K με HDR 10 και Android TV\n4K QLED TV με Motion Clarity Pro 100Hz και Android TV\nTCL ANDROID TV Ανακαλύψτε έναν νέο κόσμο ψυχαγωγίας με εσάς και την οικογένειά σας\nΜοιραστείτε μοναδικές τηλεοπτικές στιγμές σε 4K HDR! Με την υποστήριξη του Android TV\nΗ σειρά EP68 συνδυάζει Ultra Slim Μεταλλικό Σχεδιασμό χωρίς Πλαίσιο, 4K HDR PRO ποιότητα εικόνας με ευρεία χρωματική γκάμα, Dolby Vision και το πιο προηγμένο σύστημα Smart TV ποτέ: Android TV με ενσωματωμένο Βοηθό Google.\nΗ σειρά EP66 συνδυάζει Ultra Slim Μεταλλικό Σχεδιασμό χωρίς Πλαίσιο, 4K HDR PRO ποιότητα εικόνας με ευρεία χρωματική γκάμα, Dolby Vision και το πιο προηγμένο σύστημα Smart TV ποτέ: Android TV με ενσωματωμένο Βοηθό Google.


Το διαστημικό τηλεσκόπιο Kepler και η συμβολή του - ΠΛΑΝΗΤΑΡΙΟ Θεσσαλονίκης\nΑρχική/ΑΣΤΡΟΝΟΜΙΑ/Το διαστημικό τηλεσκόπιο Kepler και η συμβολή του\n12 3 λεπτά για να διαβάσετε\nΚαλλιτεχνική απεικόνιση του τηλεσκοπίου Kepler. Credits: NASA/Ames/JPL-Caltech\nΤο διαστημικό τηλεσκόπιο Kepler λειτούργησε ως «κυνηγός» πλανητών πέρα από το Ηλιακό μας Σύστημα, αλλάζοντας ριζικά τα δεδομένα και ανοίγοντας ένα τελείως νέο πεδίο έρευνας. Με αφορμή την επέτειο συμπλήρωσης δώδεκα ετών από την εκτόξευσή του, παρακάτω περιγράφεται ο σκοπός λειτουργίας του, η μέθοδος την οποία ακολουθούσε καθώς και η σπουδαιότητα της συμβολής των παρατηρήσεών του στις σημερινές μας γνώσεις σχετικά με τα πλανητικά συστήματα.\nΤο διαστημικό τηλεσκόπιο Kepler της NASA εκτοξεύθηκε στις 07 Μαρτίου του 2009. Έλαβε το όνομά του προς τιμήν του σπουδαίου αστρονόμου Johannes Kepler (1571-1630) και η αποστολή του ήταν μέσα από τις παρατηρήσεις του να ενισχύσει τις γνώσεις μας σχετικά με τους «εξωπλανήτες». Με τον όρο αυτόν εννοούμε κάθε πλανήτη που βρίσκεται σε τροχιά γύρω από κάποιον άλλο αστέρα, εκτός του Ήλιου. Σκοπός του τηλεσκοπίου Kepler ήταν να προσδιορίσει τον αριθμό των πλανητών που βρίσκονται γύρω από διαφόρων τύπων αστέρες, είναι σε διαστάσεις όμοιοι με τη Γη ή και μεγαλύτεροι από αυτήν και ταυτόχρονα βρίσκονται κοντά ή εντός της κατοικήσιμης ζώνης του άστρου τους. Αυτή, είναι μια δακτυλιοειδής περιοχή γύρω από τον μητρικό αστέρα, εντός της οποίας η θερμοκρασία που επικρατεί εκεί επιτρέπει στο νερό να υπάρχει σε υγρή μορφή. Ακόμη, το τηλεσκόπιο Kepler είχε ως σκοπό την συλλογή δεδομένων χρήσιμων για την εκτίμηση χαρακτηριστικών όπως οι διαστάσεις των εξωπλανητών, η απόστασή τους από τον μητρικό τους αστέρα, καθώς επίσης, και ο προσδιορισμός των ιδιοτήτων των αστέρων που φιλοξενούν σε τροχιά γύρω τους πλανήτες.\nΤο τηλεσκόπιο Kepler για τη συλλογή του φωτός διέθετε κάτοπτρο διαμέτρου 1.4 m και παρατηρούσε προς την περιοχή του Γαλαξία μας που προβάλλεται στον ουράνιο θόλο μεταξύ των αστερισμών του Κύκνου και της Λύρας. Με το φωτόμετρό του μετρούσε την λαμπρότητα των παρατηρούμενων αστέρων και μετέδιδε τα δεδομένα στη Γη. Η μέθοδος στην οποία στηριζόταν η λειτουργία του ονομάζεται «μέθοδος των διαβάσεων». Κατά τη διάβαση ενός πλανήτη μπροστά από τον μητρικό του αστέρα, ο πλανήτης αποκόπτει ένα τμήμα του φωτεινού δίσκου του αστέρα. Αυτό πρακτικά σημαίνει πως παρουσιάζεται μικρή και περιοδικά επαναλαμβανόμενη ελάττωση της λαμπρότητας του αστέρα. Αυτή η ελάττωση μπορεί να μετρηθεί και να εξαχθούν από αυτή σημαντικές πληροφορίες, όπως η ακτίνα του πλανήτη (οι διαστάσεις του). Επιπλέον, το χρονικό διάστημα που μεσολαβεί μεταξύ δύο διαδοχικών διαβάσεων ισούται με την περίοδο περιφοράς του πλανήτη (τη διάρκεια του έτους του, δηλαδή). Με γνωστό το μέγεθος αυτό μπορεί να γίνει εκτίμηση της απόστασης του πλανήτη αυτού από τον αστέρα που τον φιλοξενεί, καθώς και εκτίμηση της θερμοκρασίας του, μέσω διαφόρων θεωρητικών μοντέλων.\nΑρχικά, βάσει του προγράμματος, το τηλεσκόπιο Kepler επρόκειτο να λειτουργήσει για 3,5 χρόνια. Τελικά, ύστερα και από επιδιορθώσεις βλαβών που παρουσιάστηκαν το 2013, η λειτουργία του συνεχίστηκε μέχρι το 2018. Τον Οκτώβριο του 2018, το διαστημικό αυτό τηλεσκόπιο «αποσύρθηκε», με τα καύσιμά του να έχουν εξαντληθεί. Κατά τη διάρκεια των 9 ετών λειτουργίας του, το Kepler παρατήρησε περισσότερους από 530 χιλιάδες αστέρες και ανακάλυψε περισσότερους από 2660 πλανήτες. Συνετέλεσε επίσης, στην μελέτη των ιδιοτήτων των αστέρων που φιλοξενούν πλανήτες, καθώς και στην εκτίμηση του ποσοστού των αστέρων αυτών στον Γαλαξία μας. Έδωσε επίσης, μια πρώτη εικόνα του ποσοστού των πλανητών που βρίσκονται κοντά ή εντός της κατοικήσιμης ζώνης του άστρου τους. Ακόμα, έδωσε μια εικόνα των σχημάτων των τροχιών των εξωπλανητών και των διαστάσεων τους. Βέβαια, εκτός από τη συμβολή του στην αναζήτηση εξωηλιακών πλανητών, θα πρέπει να σημειωθεί ότι, ο τεράστιος όγκος πολύτιμων δεδομένων που συνέλεξε το τηλεσκόπιο Kepler είναι χρήσιμος και για τη μελέτη μεταβλητών αστέρων διαφόρων τύπων, καθώς και εκλειπτικών συστημάτων.\nΚαλλιτεχνική απεικόνιση γήινου (βραχώδους) εξωηλιακού πλανήτη.\nΓια την εκτίμηση της αξίας της λειτουργίας τηλεσκοπίων όπως το Kepler, θα πρέπει να σημειωθεί ότι η μελέτη των δεδομένων που συλλέγουν συμβάλλει στην κατανόηση της διαδικασίας σχηματισμού και εξέλιξης των πλανητικών συστημάτων. Επίσης, οι παρατηρήσεις εξωπλανητών προσφέρουν πληροφορίες σχετικά με το κατά πόσο το Ηλιακό Σύστημα είναι «τυπικό» ως προς τη δομή του, αλλά και τις θέσεις και τη σύσταση των πλανητών του. Μέχρι σήμερα έχει επιβεβαιωθεί η ύπαρξη περισσότερων από 4300 εξωηλιακών πλανητών σε πάνω από 3200 πλανητικά συστήματα. Μάλιστα, περίπου 770 από αυτά τα συστήματα είναι πολλαπλά, δηλαδή φιλοξενούν δύο και πλέον πλανήτες. Από τους επιβεβαιωμένους πλανήτες, περίπου 160 έχουν το μέγεθος της Γης. Θα πρέπει μάλιστα να σημειωθεί, ότι το πλήθος των υποψήφιων πλανητών των οποίων η ύπαρξη είναι ακόμα υπό μελέτη ξεπερνά τους 5700 πλανήτες. [Πηγή: https://exoplanets.nasa.gov/].\nΤέλος, η απόσυρση του τηλεσκοπίου Kepler δεν συνεπάγεται και το τέλος της συμβολής του. Ο τεράστιος όγκος πολύτιμων δεδομένων που προσέφερε αποτελούν ακόμη αντικείμενο μελέτης για τους επιστήμονες. Βέβαια, τον δρόμο αναζητήσεων που άνοιξε το Kepler ακολουθούν τώρα πια άλλα διαστημικά τηλεσκόπια, όπως τα TESS και CHEOPS και η λίστα των νέων πλανητών εμπλουτίζεται με νέες ανακαλύψεις που σημειώνονται σε καθημερινή σχεδόν βάση!\nΕπιμέλεια άρθρου: Όλγα Παπαδοπούλου, MSc Αστροφυσικής


Βίντεο για τα 45 χρόνια από την ίδρυση του ΠΑΣΟΚ - Sputnik Ελλάδα\n00:47 29 ΜΑΪΟY 2020\nΒίντεο για τα 45 χρόνια από την ίδρυση του ΠΑΣΟΚ\n13:57 03.09.2019 (ΕΝΗΜΕΡΩΘΗΚΕ 14:03 03.09.2019) Λήψη σύντομου url\nΜε ένα βίντεο που δημοσίευσε στη σελίδα του στο Facebook, ο γραμματέας της Κεντρικής Πολιτικής Επιτροπής του ΠΑΣΟΚ Στέφανος Ξεκαλάκης αναφέρεται στη συμπλήρωση 45 χρόνων από την 3η Σεπτεμβρίου 1974, ημέρα κατά την οποία ιδρύθηκε το κόμμα.\nΣτην επέτειο ίδρυσης του ΠΑΣΟΚ, στις 3 Σεπτεμβρίου 1974, αναφέρεται με βίντεό του ο γραμματέας της Κεντρικής Πολιτικής Επιτροπής του ΠΑΣΟΚ Στέφανος Ξεκαλάκης.\nΣτο βίντεο, ο κ. Ξεκαλάκης κάνει λόγο για πολιτική χωρίς εκπτώσεις σε αρχές και αξίες.\nΌπως αναφέρει, πρέπει να υπάρξει απάντηση «με άλμα διαφυγής από την αλαζονεία, τον απολυταρχισμό, τη διαπλοκή, τη μιζέρια, το νεποτισμό, το παρασκήνιο, την περιχαράκωση, τον τυχοδιωκτισμό».\nΔΕΙΤΕ ΑΚΟΜΗ: «Το ΠΑΣΟΚ είναι εδώ ενωμένο δυνατό» 45 χρόνια μετά και το Twitter το γιορτάζει\nΣημειώνει, δε, ότι «με οδηγό τις αρχές και τις αξίες της 3ης του Σεπτέμβρη να κάνουμε μια νέα αρχή» και μιλά για «προοδευτικό φορέα στα χνάρια του Ανδρέα».\nΚίνημα Αλλαγής, βίντεο, επέτειος, ΠΑΣΟΚ